Šiaulių miesto savivaldybės

2020‒2022 metų strateginio

veiklos plano

3 priedas

# ŠIAULIŲ MIESTO SAVIVALDYBĖS 2020-2022 METŲ VEIKLOS PLANO

# 2020 METŲ MIESTO APLINKOS APSAUGOS PROGRAMOS (NR. 03) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2020 m. | | | |
| **Asignavimų valdytojas (-ai)** | Savivaldybės administracijos direktorius;  Šiaulių municipalinė aplinkos tyrimų laboratorija | **Kodas** | 188771865  145412194 | |
| **Vykdytojas (-ai)** | Miesto ūkio ir aplinkos skyrius,  Projektų valdymo skyrius,  Šiaulių municipalinė aplinkos tyrimų laboratorija | **Kodas** | 07  20  145412194 | |
| **Programos pavadinimas** | Aplinkos apsaugos programa | **Kodas** | 03 | |
| **Programos parengimo (tęsimo) argumentai** | Aplinkos apsaugos programa tęstinė, parengta, siekiant įgyvendinti 2015–2024 m. Šiaulių m. strateginiame plėtros plane numatytus tikslus ir uždavinius aplinkos kokybei mieste pagerinti.  Taip pat programa siekiama tobulinti bei plėtoti mieste veikiančią gyvūnų (šunų, kačių), laikomų Šiaulių miesto daugiabučiuose namuose, populiacijos reguliavimo, priežiūros bei globos sistemą, užtikrinti visuomenės sveikatos saugą, vykdyti užkrečiamųjų ligų (pasiutligės ir kt.) prevenciją, sudaryti sąlygas gyventojams laikytis sanitarinių ir veterinarinių gyvūnų priežiūros reikalavimų. | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | **Kodas** | 3 | |
| **Šia programa įgyvendinamas savivaldybės strateginis tikslas** | Kurti kokybišką gyvenamąją aplinką | **Kodas** | 03 | |
| **Programos tikslas** | Pagerinti aplinkos kokybę mieste, kurti darnaus vystymosi principais pagrįstą sveiką ir švarią gyvenamąją aplinką mieste | **Kodas** | 03.01 | |
| **Tikslo įgyvendinimo aprašymas.**  Vystyti miesto komunalinių atliekų tvarkymo sistemą, gausinti miesto želdinius, gerinti miesto vandens telkinių ir jų prieigų gamtosaugos būklę, vykdyti miesto aplinkos kokybės stebėseną, bendruomenės aplinkosauginį ugdymą bei pašalinti aplinkos teršimo šaltinius.  Tikslui pasiekti bus įgyvendinami uždaviniai:  **03.01.01 Uždavinys. Vystyti efektyvią komunalinių atliekų tvarkymo sistemą.**  Įgyvendinant uždavinį 2020 m. bus tvarkomos komunalinės atliekos, jų surinkimas ir tolimesnis tvarkymas, rinkliavos administravimas, asbesto turinčių gaminių atliekų tvarkymo išlaidų asmenims kompensavimas. Projekto „Komunalinių atliekų rūšiuojamojo surinkimo infrastruktūros plėtra Šiaulių regione“ tikslas – pagerinti komunalinių atliekų tvarkymo sistemą Šiaulių regione, išplečiant komunalinių atliekų rūšiuojamojo surinkimo infrastruktūrą ir didinant visuomenės sąmoningumą atliekų prevencijos bei tvarkymo klausimais. 2020 m. šiuo projektu bus visame mieste įrengtos komunalinių atliekų surinkimo konteinerių stovėjimo 289 vnt. . pusiau požeminių konteinerių aikštelės. Įrengus konteinerių aikšteles, bus siekiama sukurti/pagerinti atskiro komunalinių atliekų surinkimo pajėgumus (bendras visų savivaldybių yra 14938 t/metus, iš jų Šiaulių miestui 7940 t)). Taip pat bus įrengta didelių gabaritų atliekų surinkimo aikštelė (DGASA) su pakartotiniam panaudojimui tinkamų atliekų surinkimu. Planuojami sukurti/pagerinti atskiro komunalinių atliekų surinkimo pajėgumai įrengtose DGASA (bendras visų savivaldybių yra 5620 t/metus).  03.01.02 Uždavinys. Gausinti miesto želdinius, gerinti esamų želdinių kokybę, apsaugoti vertingas gamtines teritorijas.  Numatoma organizuoti atskirųjų želdynų įteisinimą, atlikti žemės sklypų planų parengimą, kadastrinius matavimus ir atskirųjų želdynų įrašymą į Nekilnojamojo turto kadastrą, parengti ir įgyvendinti želdynų tvarkymo ir kūrimo projektus, pradėti želdynų ir želdinių inventorizavimą viso miesto mastu įgyvendinant Želdynų įstatymo nuostatas, vykdyti želdinių priežiūrą, sodinti naujus želdinius prie miesto gatvių, parkuose ir skveruose, sudaryti dentrologų konsultacijų pagrindu jaunų želdinių priežiūros planą ir vykdyti priežiūrą juo vadovaujantis, sutvarkyti Prūdelio tvenkinio kraštovaizdį.  **03.01.03 uždavinys - Gerinti miesto vandens telkinių ir jų prieigų gamtosaugos būklę*.***  Uždaviniui įgyvendinti numatyta tvarkyti Šiaulių miesto paviršinių vandens telkinių pakrantes bei griovius. Bus atliekami einamieji priežiūros darbai – pjaunama žolė, savaiminiai krūmai, surenkamos atliekos, esant poreikiui atliekami griovių gilinimo, pralaidų tvarkymo darbai.  Projektas **,,Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“,** kurio tikslas – mažinti užtvindytų paviršinėmis nuotekomis riziką ir neigiamą poveikį aplinkai bei ekonomikai Šiaulių mieste. Įgyvendinant projektą numatyta Šiaulių mieste rekonstruoti labiausiai susidėvėjusius nuotekų tinklus. Numatoma rekonstruoti 1,5 km esamų paviršinių nuotekų tinklų.  **03.01.05 Uždavinys – Sutvarkyti užterštas teritorijas, buvusius karjerus ir durpynus.**  Siekiant sutvarkyti ir išvalyti užterštas teritorijas įgyvendinamas projektas „Buvusios naftos bazės su aplinkinėmis teritorijomis Šiaulių m., Aviacijos g., sutvarkymas (4462)“, kurio metu yra valoma užteršta teritorija. 2018 metais pradėti vykdyti teritorijos valymo darbai nuo naftos produktų. 2019 metais pateikta nauja paraiška Aplinkos projektų valdymo agentūrai dėl buvusių naftos bazių su aplinkinėmis teritorijomis Aviacijos g. Šiaulių mieste (potencialus taršos židinys Nr. 4463, 4464) bei buvusios karinės teritorijos Aviacijos g. Šiaulių mieste (potencialus taršos židinys Nr. 11555, 11556, 11557) išvalymo nuo teršalų. Iki teikiant parašką atlikti užterštos teritorijos preliminarieji ir detalieji ekogeologiniai tyrimai. Jau yra parengtas teritorijos tvarkymo planas ir pradėtos vykdyti viešųjų pirkimų procedūros teritorijos darbų tvarkymui. 2020 m numatoma pradėti teritorijos valymo darbus.  **03.01.06 Uždavinys. Vykdyti miesto aplinkos kokybės stebėseną.**  Bus vykdomas Šiaulių municipalinis aplinkos monitoringas (triukšmo, aplinkos oro ir paviršinių vandens telkinių kokybės stebėsena), įgyvendinama aplinkos oro kokybės valdymo programa (pavasarinis gatvių valymas dėl pakeltosios taršos), vykdoma požeminio vandens ir dirvožemio užterštumo būklės stebėsena, priemonės lėšomis finansuojama savivaldybės biudžetinė įstaiga Šiaulių municipalinė aplinkos tyrimų laboratorija.  **Projektas ,,Aplinkos oro kokybės gerinimas Šiaulių mieste“** projekto tikslas – mažinti aplinkos oro taršą kietosiomis dalelėmis Šiaulių mieste siekiant užtikrinti, kad jų koncentracija aplinkos ore neviršytų žmogaus sveikatai ir aplinkai nepavojingų aplinkos oro užterštumo lygių. Projekto metu 2019 m. baigtas rengti aplinkos oro kokybės valdymo priemonių planas, 2020 – 2021 m. planuojamas įsigyti šaligatvių valymo ir priežiūros įrenginys (gavus Aplinkos ministerijos pritarimą), parengta ir įgyvendinta visuomenės informavimo kampanija apie aplinkos oro kokybės gerinimą.  **03.01.07 uždavinys. Vykdyti miesto bendruomenės aplinkosauginį ugdymą.**  Uždaviniui įgyvendinti numatyta remtinevyriausybinių organizacijų aplinkosaugos projektus, įsigyti informacinius ir kt. leidinius, organizuoti aplinkosauginius renginius, visuomenės švietimą ir informavimą. Taip pat numatyta tvarkyti Talkšos ekologinį taką – planuojama toliau vystyti pažintinio tako patrauklumą ar kitas pažintines veiklas.  **03.01.08 Uždavinys. Pašalinti aplinkos teršimo šaltinius**.  Planuojama likviduoti pavojingų radinių ir ekologinių avarijų padarinius pagal poreikį. .  Rezultato pasiekimo vertinimo kriterijai:  Lyginant su 2019 m.:  Antrinių žaliavų/pakuočių atliekų, surinktų atskirai nuo mišrių komunalinių atliekų, padidėjimas–2 %.  Dienų skaičius, kai viršijamos paros ribinės teršalų (KD10) vertės per metus – ne daugiau kaip 35 dienos per metus.  Paviršinių vandens telkinių ekologinės būklės gerėjimas – ekologinės būklės klasė ne žemesnė nei vidutinė (Municipalinės aplinkos tyrimų laboratorijos duomenimis).  Želdinių priežiūrai skirtų lėšų padidėjimas – 5%.  Paremti aplinkosauginiams projektams skirtų lėšų padidėjimas – 1%. | | | | |
| **Programos tikslas** | Reguliuoti gyvūnų (šunų, kačių), laikomų Šiaulių miesto daugiabučiuose namuose, populiaciją, kontroliuoti jų priežiūrą | **Kodas** | | 03.02 |
| **Tikslo įgyvendinimo aprašymas.**  Plėtoti gyvūnų priežiūros miesto viešosiose vietose sistemą  Tikslui pasiekti bus įgyvendinami uždaviniai:  **03.02.03 uždavinys. Gyvūnų priežiūrai skirtos įrangos įrengimas ir priežiūra*.***  Vykdyti priežiūra ir einamąjį remontą 5-ioms šunų išvedžiojimo aikštelėms, vykdyti 11-os kačių šėrimo vietų priežiūrą (tvarkyti jų aplinką) bei optimizaciją (pagal poreikį didinti ar mažinti vietų skaičių).  Gyvenamuosiuose rajonuose, miesto viešosiose vietose esančiose šunų išvedžiojimo aikštelėse įrengti mažiausiai 5 vnt. naujos gyvūnų priežiūrai skirtos įrangos. | | | | |
| **Galimi programos vykdymo ir finansavimo šaltiniai:**  1. Savivaldybės biudžeto lėšos (SB);  2. Praėjusių metų nepanaudota pajamų dalis, kuri viršija praėjusių metų panaudotus asignavimus SB (LIK.);  3. Įstaigos pajamų lėšos (PL);  4. Valstybės biudžeto lėšos **(**VB**)**;  5. Europos Sąjungos lėšos (ES);  6. Kitos lėšos KT(KL). | | | | |
| **2015 – 2024 m. Šiaulių miesto strateginio plėtros plano dalys, susijusios su vykdoma programa:**  3.3.1. Vystyti efektyvią komunalinių atliekų tvarkymo sistemą;  3.3.2. Modernizuoti ir optimizuoti centralizuotus komunalinius tinklus;  3.3.3. Sukurti vaizdo stebėjimo ir informacijos valdymo sistemą;  3.3.4. Mažinti triukšmą probleminėse teritorijose ir išsaugoti tyliąsias zonas. | | | | |
| **Susiję įstatymai ir kiti norminiai teisės aktai:**   1. LR aplinkos apsaugos įstatymas; 2. LR savivaldybių aplinkos apsaugos rėmimo specialiosios programos įstatymas; 3. LR aplinkos monitoringo įstatymo pakeitimo įstatymas; 4. LR atliekų tvarkymo įstatymas; 5. LR vandens įstatymas; 6. LR triukšmo valdymo įstatymas; 7. LR geriamojo vandens tiekimo ir nuotekų tvarkymo įstatymas; 8. LR žemės gelmių įstatymas; 9. LR visuomenės informavimo įstatymo pakeitimo įstatymas; 10. LR žmonių užkrečiamųjų ligų profilaktikos ir kontrolės įstatymas; 11. LR vietos savivaldos įstatymas; 12. LR viešųjų pirkimų įstatymas; 13. LR gyvūnų gerovės ir apsaugos įstatymas; 14. Gyvūnų laikymo savivaldybių teritorijų gyvenamosiose vietovėse tvarkos aprašas, patvirtintas Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336; 15. Šiaulių m. savivaldybės administracijos direktoriaus 2013 m. gegužės 31 d. įsakymas Nr. A-659 ,,Dėl Gyvūnų laikymo Šiaulių mieste taisyklių patvirtinimo“ (Savivaldybės administracijos direktoriaus 2014 m. vasario 14 d. įsakymo Nr. A-197 ,,Dėl Gyvūnų laikymo Šiaulių mieste taisyklių pakeitimo“ redakcija“; 16. Šiaulių m. savivaldybės tarybos 2013 m. gegužės 30 d. sprendimas Nr. T-121 ,,Dėl Vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“; 17. Šiaulių m. savivaldybės tarybos 2016 m. kovo 31 d. sprendimas Nr. T-138 ,,Dėl pritarimo įgyvendinti projektą „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“. 18. Šiaulių m. savivaldybės tarybos 2017 m. liepos 27 d. sprendimas Nr. T-289 ,,Dėl Šiaulių miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos ir Šiaulių miesto savivaldybės vietinės rinkliavos už komunalinių atliekų surinkimą ir atliekų tvarkymą nuostatų patvirtinimo“. 19. Šiaulių m. savivaldybės tarybos 2017 m. gruodžio 7 d. sprendimas Nr. T-425 ,,Dėl Šiaulių miesto savivaldybės tarybos 2013 m. gegužės 30 d. sprendimo Nr. T-121 ,,Dėl vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“ pripažinimo netekusiu galios“. | | | | |