Šiaulių miesto savivaldybės

2020‒2022 metų strateginio

veiklos plano

2 priedas

# ŠIAULIŲ MIESTO SAVIVALDYBĖS 2020−2022 METŲ VEIKLOS PLANO 2020 METŲ

# KULTŪROS PLĖTROS PROGRAMOS (NR. 02) APRAŠYMAS

|  |  |  |  |  |  |  |
| --- | --- | --- | --- | --- | --- | --- |
| **Biudžetiniai metai** | 2020 m. | | | | | |
| **Asignavimų valdytojas (-ai), kodas** | Savivaldybės administracijos direktorius | **Kodas** | | | 188771865 | |
| Šiaulių dailės galerijos direktorius | **Kodas** | | | 193309312 | |
| Šiaulių miesto kultūros centro „Laiptų galerija“ direktorius | **Kodas** | | | 190541679 | |
| Šiaulių miesto savivaldybės viešosios bibliotekos direktorius | **Kodas** | | | 188204772 | |
| Šiaulių miesto koncertinė įstaigos „Saulė“ vadovas | **Kodas** | | | 302296914 | |
| Šiaulių kultūros centro direktorius | **Kodas** | | | 302296711 | |
|  | Šiaulių turizmo informacijos centro direktorius | **Kodas** | | | 145398346 | |
| **Vykdytojas (-ai)** | Kultūros skyrius | **Kodas** | | | 13 | |
| **Programos pavadinimas** | Kultūros plėtros programa | **Kodas** | | | 02 | |
| **Programos parengimo (tęsimo) argumentai** | Programa yra tęstinė, parengta vadovaujantis Lietuvos Respublikos vietos savivaldos įstatymo nuostatomis, reglamentuojančiomis savivaldybės kultūros veiklos organizavimą ir administravimą. Savivaldybės savarankiškosios funkcijos yra: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra); sąlygų verslo ir turizmo plėtrai sudarymas ir šios veiklos skatinimas.  Kultūros plėtros programos įgyvendinimas bei šiuolaikinės kultūrinės miesto aplinkos kūrimas reikalauja planingų investicijų į kultūrą. Kultūros plėtros programa yra Šiaulių miesto savivaldybės administracijos Švietimo, kultūros ir sporto departamento Kultūros skyriaus (toliau – Kultūros skyrius) veiklos pagrindas.  Programa analizuoja miesto kultūrinę situaciją, detalizuoja uždavinius ir priemones, jų įgyvendinimo ir vertinimo kriterijus. Šioje programoje derinamas kultūros administravimas su savaiminiu kultūros procesu, naujovėmis ir tradicijų puoselėjimu. Programa siekiama sudaryti tinkamas sąlygas profesionaliojo meno raidai, mėgėjų kūrybinei saviraiškai, miesto bendruomenės kultūrinėms iniciatyvoms, jos pastangoms tobulėti ir gerinti gyvenimo kokybę, miesto kultūriniam ir reprezentaciniam įvaizdžiui formuoti.  Šiaulių mieste kultūrinę veiklą vykdo Savivaldybės biudžetinės kultūros įstaigos, valstybinio pavaldumo įstaigos, organizacijos (asociacijos: viešosios įstaigos, kūrybinės sąjungos, nevyriausybinės organizacijos ir kt.), kurių veiklos tikslas yra Šiaulių miesto gyventojų kultūrinių poreikių tenkinimas, visuomeniškumo ir gyventojų kultūrinio aktyvumo bei užimtumo skatinimas, o ne pelno siekimas. Kultūros plėtros programos įgyvendinimu siekiama sudaryti sąlygas kultūros įstaigoms bei organizacijoms plėtoti veiklą tam, kad miesto bendruomenė būtų pilnavertė kultūros vertybių naudotoja, gerai pažintų kultūros ir meno procesus bei dalyvautų juose.  Programa siekiama plėtoti visuomenei prieinamas kultūrines ir informacines paslaugas, pažintinį-kultūrinį turizmą, rekonstruoti kultūros įstaigas ir optimizuoti jų veiklą tam, kad šiauliečiams ir miesto svečiams būtų patogu naudotis šių įstaigų teikiamomis paslaugomis.  Programa turi netiesioginės įtakos bendrai gyventojų sociokultūrinei savijautai, aktyvina vietos bendruomenę, humanizuoja aplinką, skatina užimtumą, mažina negatyvių visuomenės reiškinių skaičių.  Kultūros skyriaus kuruojamos savivaldybės biudžetinės įstaigos yra parengusios strategines 2020–2022 metų veiklos programas, įgyvendinančias dalį Kultūros plėtros programos uždavinių, todėl šių įstaigų programos yra integruotos į Kultūros plėtros programą. | | | | | |
| **Ilgalaikis prioritetas (pagal ŠSPP)** | Atviras – aktyvi, kūrybinga ir atsakinga bendruomenė  Saugus – draugiška gamtai kokybiška gyvenamoji aplinka | | **Kodas** | | 1  3 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | | **Kodas** | | 01 | |
| **Programos tikslas** | Skatinti kultūros prieinamumą įvairioms visuomenės grupėms ir jų dalyvavimą kultūroje puoselėjant kultūros tradicijas bei kultūrinės raiškos įvairovę | | **Kodas** | | 02.01 | |
| **Tikslo aprašymas.**  Programos tikslas – stiprinti kultūrinį miestiečių identitetą, formuoti jų vertybines orientacijas, tenkinti įvairialypius estetinius miesto gyventojų poreikius, skatinant profesionaliojo ir šiuolaikinio meno plėtrą, sudarant sąlygas įvairaus amžiaus šiauliečių kūrybinei saviraiškai, aktualizuojant kultūros veikėjų nuopelnus miestui.  **02.01.01. Uždavinys. Užtikrinti miesto kultūrinio gyvenimo gyvybingumą, ugdyti ir skatinti miesto gyventojų ir jaunimo pilietinį aktyvumą bei tautinį sąmoningumą**.  Aktyvus miesto kultūrinis gyvenimas užtikrinamas skatinant Šiaulių m. kultūros ir meno įvairovę, sklaidą, prieinamumą finansuojant kultūros projektus. Šis dalinis finansavimas būtinas svarbiausių Šiaulių miesto kultūros ir meno sričių – muzikos, teatro, šokio, vizualiojo meno, literatūros, etninės kultūros ir nematerialaus kultūros paveldo – projektams realizuoti. 2020 m. kultūros projektų finansavimo konkurso prioritetai:  1. Projektai, skirti Vilniaus Gaono ir Lietuvos žydų istorijos, UNESCO Pasaulio paveldo Lietuvoje, Tautodailės metams paminėti;  2. projektai, skatinantys meno sričių ir tarpinstitucinį bendradarbiavimą;  3. projektai, skirti miesto kultūrinio identiteto aktualizavimui;  4. projektai, skirti profesionaliojo meno ir kultūros prieinamumo visuomenei didinimui.  Siekiant užtikrinti miesto įvaizdžiui svarbių Šiaulių m. festivalių tęstinumą, jų ilgalaikiškumą, dalinį finansavimą, skatinti naujų idėjų, raiškos formų atsiradimą ir raidą, Šiaulių miesto savivaldybės tarybos 2017-10-05 sprendimu Nr. T-362 „Dėl Reprezentacinio Šiaulių miesto festivalio ar sporto renginio statuso suteikimo ir jo dalinio finansavimo iš Šiaulių m. savivaldybės biudžeto lėšų tvarkos aprašo patvirtinimo“ patvirtintas Reprezentacinio Šiaulių m. festivalio ar sporto renginio statuso suteikimo ir jo dalinio finansavimo iš Šiaulių miesto savivaldybės biudžeto lėšų tvarkos aprašas. Reprezentacinio festivalio statusas suteikiamas Šiauliuose rengiamiems tęstiniams kultūros renginiams, kurių tikslas – formuoti Šiaulių miesto įvaizdį, visuomenei pristatyti, skleisti ir populiarinti aukšto meninio lygio (kokybišką) Šiaulių miesto, Lietuvos ir užsienio šalių profesionalųjį ir mėgėjų meną.  Reprezentacinių Šiaulių miesto festivalių sąrašą trejiems metams tvirtina Savivaldybės taryba. Skatinant Šiaulių miesto menininkus aktyviau dalyvauti miesto kultūriniame ir meniniame gyvenime, Kultūros skyrius organizuos ir koordinuos: 4 Šiaulių miesto kultūros ir meno premijų, 2 Savivaldybės premijų Valstybinio Šiaulių dramos teatro kūrybiniams darbuotojams, 4 Savivaldybės stipendijų jauniesiems menininkams ir 1 Savivaldybės premijos už geriausią kultūrinės edukacijos projektą teikimus.   Kultūros skyrius, esant finansinėms galimybėms, vadovaudamasis Lėšų skyrimo papildomoms kultūros priemonėms įgyvendinti tvarkos aprašu, patvirtintu Šiaulių m. savivaldybės tarybos 2012 m. rugpjūčio 30 d. sprendimu Nr. T-224, skatins kūrybines iniciatyvas ir kofinansuos kultūros projektus, gavusius finansavimą iš respublikinių ar tarptautinių fondų ar programų, papildomas kultūros priemones, kurių nebuvo galima numatyti įstaigų, organizacijų 2020 m. metiniuose veiklos planuose. Įgyvendinant Regioninio kultūros projektų finansavimo modelį ir Tolygios kultūrinės raidos įgyvendinimo programą, finansuojamą 2020 m. Kultūros rėmimo fondo lėšomis bus iš dalies finansuojami ir Šiaulių miesto kultūros projektai, atitinkantys Tolygios kultūrinės raidos Šiaulių apskrities prioritetus.   Uždavinio dalies – užtikrinti miesto kultūrinio gyvenimo gyvybingumą, ugdyti ir skatinti miesto gyventojų ir jaunimo pilietinį aktyvumą bei tautinį sąmoningumą – įgyvendinimas bus užtikrintas organizuojant valstybines šventes, minint atmintinas datas, puoselėjant tautines tradicijas. Kultūros skyrius kontroliuos valstybinių švenčių, kalendorinių ir atmintinų datų paminėjimo procesą.  **02.01.04. Uždavinys. Užtikrinti kultūros paslaugų sklaidą ir prieinamumą gyventojams**.  Uždaviniui realizuoti numatoma užtikrinti Savivaldybės biudžetinių kultūros įstaigų ir Šiaulių turizmo informacijos centro veiklą. Kultūros skyrius vykdys kultūros įstaigų – Šiaulių dailės galerijos, Šiaulių kultūros centro, Šiaulių miesto kultūros centro „Laiptų galerija“, Šiaulių miesto koncertinės įstaigos „Saulė“, Šiaulių miesto savivaldybės viešosios bibliotekos ir turizmo srities įstaigos Šiaulių turizmo informacijos centro – veiklos priežiūrą, inicijuos naujų kultūros ir turizmo paslaugų teikimą įstaigose. | | | | | | |
| **Programos tikslas** | Modernizuoti kultūros infrastruktūrą | | | **Kodas** | | 02.02 |
| **Tikslo aprašymas.**  Programos tikslas – sukurti modernių, patrauklių, kultūrinei veiklai pritaikytų įstaigų infrastruktūrą ir sudaryti sąlygas kultūros paslaugų plėtrai.  Uždaviniai:  **02.02.01. Uždavinys. Rekonstruoti / renovuoti biudžetinių kultūros įstaigų pastatus**.  Kad įgyvendinti uždavinį, yra siekiama sukurti miesto gyventojams modernią ir patrauklią kultūrinę aplinką: rekonstruoti kultūros įstaigų pastatus, patalpas, pritaikyti jas kokybiškoms kultūros paslaugoms teikti. Uždaviniui įgyvendinti bus vykdomos toliau išvardintos priemonės.  Siekiant pagerinti Šiaulių m. kultūros objektų būklę, 2020 m. bus vykdoma:  1. „Šiaulių kultūros centro aktualizavimas“–Šiaulių kultūros centro pastato (Aušros al. 31) rekonstrukcija. Projekto vykdymas prasidėjo 2017 m., 2018-2019 m. buvo įgyvendinama pastato darbai. 2020 m. Kultūros centro pastato atnaujinimo darbai bus pabaigti, planuojama projektą užbaigti 2020 m. kovo mėn. Pasiektas rezultatas – sukurta daugiafunkcė kultūrinė erdvė, fizinė ir informacinė infrastruktūra ir pritaikyta įvairioms kultūrinėms veikloms. Atsiras galimybė pristatyti profesionalaus, eksperimentinio ar mėgėjų meno iniciatyvas, bus įsteigtas savanorių centras. Tikimasi, kad įstaigos veikla naujomis sąlygomis tenkins esamų vartotojų poreikius, pritrauks naujas tikslines grupes, didins lankytojų skaičių. Bus palankesnės aplinkybės gerinti kultūrinius, socialinius, ekonominius regiono rodiklius. Šiaulių kultūros centras taps meninių, koncertinių, mėgėjų meno, edukacinių veiklų bei kultūrinių susitikimų centru, per kultūrinę-socialinę veiklą bus stiprinamas bendradarbiavimas su nevyriausybinėmis organizacijomis, švietimo, turizmo ir verslo sektoriais, užtikrinta informacijos sklaida.  2. Planuojama pradėti Šiaulių miesto kultūros centro „Laiptų galerija“ senojo pastato (P. Bugailiškio namas, Žemaitės g. 83) tvarkomuosius darbus. 2020 m. bus rengiamas techninis projektas, rangos darbus planuojama pradėti 2021 m. Atlikus energijos vartojimo auditą, yra parengtos rekomendacijos šiltinti išorines pastato sienas, naujai įrengti stogą ir jį apšiltinti, pakeisti langus, duris, modernizuoti šildymo, vėdinimo ir rekuperacijos, apšvietimo sistemas, įėjimą pritaikyti neįgaliesiems.   3. Įgyvendinant Šiaulių miesto koncertinės įstaigos „Saulė“ (Tilžės g. 140) pastato rekonstravimą ir priestato statybą, 2020 m. planuojama pradėti pastato rekonstrukcijos ir priestato statybos darbus, modernizuojant pastatą ir pritaikant jį šiuolaikinėms koncertinėms veikloms, siekiant sudaryti komfortiškas darbo sąlygas atlikėjams – įrengti sales repeticijoms, grimo kambarius, atnaujinti scenos apšvietimo ir įgarsinimo įrangą ir kt.   4. Pagal parengtą techninį projektą, esant finansavimui, Šiaulių dailės galerijos pastato (Vilniaus g. 245) atnaujinimo rangos darbus planuojama pradėti 2021 m. Šiaulių dailės galerijos pastatas pastatytas 1977 m., yra vienas unikaliausių Vilniaus gatvės pastatų, esančių miesto centre ir reprezentuojančių Šiaulius. 2017 m. atlikus Šiaulių dailės galerijos išsamųjį energijos vartojimo auditą, nustatyti trūkumai, kuriuos rekomenduojama pašalinti. Pastato fasadui ir ekspozicinėms salėms, darbo kabinetams reikalingas remontas –sienų paviršiaus šlifavimas, dažymas, grindų dangos keitimas, grindų ir durų keitimas. apšiltinti fasadines sienas, pastato fasadines atitvaras, rūsio perdangą; įrengti apšiltinimo sluoksnį grindyse ant grunto.   2020 m. bus rengiamas Šiaulių kultūros centro Rėkyvos skyriaus pastato fasado ir vidaus patalpų atnaujinimo techninis projektas. 2021 m. planuojama pradėti rangos darbus. Atlikus pastato pagrindinių konstrukcijų techninės būklės įvertinimą, gautos rekomendacijos apšiltinti pastatą, atnaujinti priegrindas ir stogą.  2020 m. bus atnaujintos Šiaulių turizmo informacijos centro patalpos (Vilniaus g. 213), kuriose anksčiau buvo „Žiburio“ knygynas. Jose įsikurs Šiaulių turizmo informacijos centro biuras ir „Baltų kelio“ centras. Planuojama atlikti vidaus patalpų apdailos darbus, pakeisti langus, atnaujinti vidaus elektros tinklus, priešgaisrinę ir apsauginę signalizaciją bei kompiuterinius tinklus  Rezultato pasiekimo vertinimo kriterijus: sukurta šiuolaikiška kultūros įstaigų infrastruktūra.   |  |  |  |  | | --- | --- | --- | --- | | **Ilgalaikis prioritetas (pagal ŠSPP)** | Veržlus – konkurencinga verslo aplinka | **Kodas** | 2 | | **Šia programa įgyvendinamas savivaldybės strateginis tikslas** | Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui | **Kodas** | 02 | | **Programos tikslas** | Stiprinti miesto įvaizdį ir tapatybę plėtojant pažintinį-kultūrinį turizmą | **Kodas** | 02.03 |   **Tikslo aprašymas.**  Programos tikslas – stiprinant miesto įvaizdį ir tapatybę, rinkti, kaupti ir turistams bei Šiaulių miesto svečiams pateikti informaciją apie teikiamas turizmo paslaugas, lankytinas Šiaulių vietoves ir objektus, skleisti informaciją apie Šiaulius mieste, regione, šalyje ir užsienyje, plėtoti turizmo sektorių, reprezentuoti Šiaulių miestą.  **02.03.01. Uždavinys. Vystyti aktyvaus laisvalaikio turizmą, sukuriant informacinę turizmo infrastruktūrą ir tarpvalstybinį maršrutą.**  2020 m. bus baigtas įgyvendinti Latvijos ir Lietuvos pasienio regionų plėtros bendradarbiavimo programos (LATLIT) projektą „Tarptautinis kultūros turizmo kelias „Baltų kelias“. Pagrindinis projekto tikslas – didinti lankytojų / turistų skaičių, kuriant tarpvalstybinį maršrutą „Baltų kelias“. Pagrindinis tikėtinas projekto rezultatas – 15 procentų išaugęs lankytojų / turistų skaičius programos įgyvendinimo teritorijoje. Šiaulių miesto savivaldybės tarybos 2019-07-04 sprendimu Nr. T-318 „Dėl pritarimo įgyvendinti projektą „Tarptautinis kultūros turizmo kelias „Baltų kelias“(II etapas) buvo pritarta šio projekto vykdymui ir paraiškos teikimui 2014-2020 m. Europos sąjungos fondų investicijoms gauti. Projekto tikslas – generuoti turistų srautus Šiaulių mieste, didinant baltų kultūros žinomumą ir turistinį pritaikomumą, tęsiant tarpvalstybinį maršrutą „Baltų kelias“ (II LATLIT programos etapas), vadovaujantis darnaus turizmo vystymo principais ir integruojant „Baltų kelią“ į Europos kultūrinių-turistinių kelių žemėlapį. Pagrindinė projekto idėja – baltų kultūros pažinimo didinimas ir reprezentavimas tęsiant tarpvalstybinį maršrutą „Baltų kelias“, parenkant jau egzistuojančius ir įtraukiant naujai kuriamus turistinius objektus. Tarpvalstybinio maršruto „Baltų kelias“ I etapas vykdomas LATLIT projektu su Latvijos partneriais, pateikta projekto paraiška su Rusijos Federacijos (Kaliningrado srities) partneriais, kiti etapai – su Lenkija, Baltarusija. Projekto uždaviniai: skatinti atvykstamąjį ir vietinį turizmą Šiaulių mieste ir regione, plėsti turistinį tarpvalstybinį maršrutą „Baltų kelias“ (II LATLIT programos etapas). Laukiami rezultatai: 7 % išaugęs turistų skaičius Šiaulių mieste iš prioritetinių turizmo rinkų valstybių ir kitų Lietuvos miestų, sustiprintas turistinės traukos centras Šiaulių mieste, padidėjęs baltų kultūros pažinimas projekto įgyvendinimo teritorijoje.  Šiaulių miesto savivaldybės tarybos 2019-07-04 sprendimu Nr. T-321 „Dėl pritarimo įgyvendinti projektą „Saulė“ buvo pritarta šio projekto vykdymui ir paraiškos teikimui 2014-2020 m. Europos sąjungos fondų investicijoms gauti. Projekto tikslas – didinti turistų srautus Šiaulių mieste, stiprinti Šiaulių miesto bei regiono žinomumą, lankomumą per miestų identitetą. Pagrindinė projekto idėja – per saulę, ryškiausią dangaus objektą, lemiantį gamtos ir žmogaus ritmą, pasaulio suvokimą, žmogaus gyvenimo formavimą, labiausiai atsispindintį kultūros reiškiniuose, tradicijose, ypatingai – Šiaulių, Joniškio, taip pat ir Jelgavos miestų identitetuose, kurti 4 tarpvalstybinius maršrutus, kurti / plėtoti renginius akcentuojant 4 metų laikus, 4 pasaulio sukūrimo elementus, 4 žmogaus gyvenimo tarpsnius. Taip pat siekiama kurti ir didinti bendrą miestų pažinimą, svetingumo ir turistinio patrauklumo įvaizdį. Veiklomis orientuojamasi į metų laikus, kai yra mažiausias turistų skaičius siekiant mažinti turistinį sezoniškumą. Projekto uždaviniai: skatinti atvykstamąjį ir vietinį turizmą Šiaulių mieste ir regione, mažinti turistinio sezoniškumo įtaką, didinti miesto pažinimą ir reprezentavimą įdiegiant turistams patogias inovatyvias technologines priemones, didinti esamų ir naujų turizmo maršrutų patrauklumą vietos ir užsienio turistams dizaino, rinkodaros priemonėmis. Laukiami projekto rezultatai: 6 % išaugęs turistų skaičius Šiaulių mieste iš prioritetinių turizmo rinkų valstybių ir kitų Lietuvos miestų, sustiprinta saulės tapatybės raiška Šiaulių mieste, padidėjęs Šiaulių miesto ir saulės suvokimo sąsaja baltų projekto įgyvendinimo teritorijoje.  **02.03.02. Uždavinys. Stiprinti miesto identitetą, vykdyti įvaizdžio rinkodaros programą.**  Uždaviniui įgyvendinti bus vykdoma nauja priemonė 02.03.02.01 „Sukurti miesto įvaizdžio rinkodaros strategiją ir ją įgyvendinti“.2020 m. bus sukurta 1 miesto įvaizdžio strategija, didinant Šiaulių miesto visuomenės įtrauktį ir stiprinant miesto identitetą. Taip pat bus sukurta 10 miesto įvaizdžio rinkodaros veiklų (straipsniai apie Šiaulių miestą užsienio spaudoje, atvykę užsienio tinklaraštininkai ir žurnalistai, reklaminiai ar spaudos pranešimai užsienio portaluose, dalyvavimas verslo, studijų ir turizmo parodos ir kt.). | | | | | | |
| **Numatomas programos įgyvendinimo rezultatas:**  Sudarytos sąlygos Šiaulių miesto biudžetinių kultūros įstaigoms funkcionuoti ir teikti miesto gyventojams tik kokybiškas kultūros paslaugas; išaugęs visuomenės narių susidomėjimas menine, kūrybine veikla, mieste vykstančiais kultūriniais renginiais, teikiamomis kultūros paslaugomis, išaugęs vietinis ir atvykstamasis turizmas; sukurta moderni kultūros įstaigų infrastruktūra. | | | | | | |
| **Galimi programos vykdymo ir finansavimo šaltiniai:**   1. 1. Savivaldybės biudžeto lėšos (SB); 2. 2. Praėjusių metų nepanaudota pajamų dalis, kuri viršija praėjusių metų panaudotus asignavimus (LIK); 3. 3. Įstaigos pajamų lėšos (PL); 4. 4. Valstybės biudžeto lėšos (VB); 5. 5. Europos Sąjungos lėšos (ES); 6. 6. Valstybės investicijų programos lėšos VB(VIP); 7. 7. Europos Sąjungos lėšos KT (ES). | | | | | | |
| **2015–2024 m. Šiaulių miesto strateginio plėtros plano dalys, susijusios su vykdoma programa:**  1.1.2. Plėtoti įvairaus spektro kultūros paslaugas, išnaudojant regiono ir metro polinio miesto potencialą;  2.2.1. Stiprinti miesto įvaizdį ir tapatybę plėtojant pažintinį-kultūrinį turizmą;  3.1.6. Didinti kultūros įstaigų pastatų energetinį efektyvumą. | | | | | | |
| **Susiję įstatymai ir kiti norminiai teisės aktai:**  1.LR vietos savivaldos įstatymas;  2. LR biudžeto sandaros įstatymo pakeitimo įstatymas;  3. LR etninės kultūros valstybinės globos pagrindų įstatymas;  4. LR muziejų įstatymas;  5. LR bibliotekų įstatymas;  6. LR profesionaliojo scenos meno įstatymas;  7. LR autorių teisių ir gretutinių teisių įstatymas;  8. LR viešųjų pirkimų įstatymo pakeitimo įstatymas;  9. LR biudžetinių įstaigų įstatymas;  10. LR kultūros centrų įstatymas;  11. LR dainų švenčių įstatymas;  12. LR Jaunimo politikos pagrindų įstatymas;  13. LR turizmo įstatymas. | | | | | | |