Šiaulių miesto savivaldybės

2020‒2022 metų strateginio

veiklos plano projekto

8 priedas

**ŠIAULIŲ MIESTO SAVIVALDYBĖS 2020–2022 METŲ VEIKLOS PLANO 2020 METŲ ŠVIETIMO PRIEINAMUMO IR KOKYBĖS UŽTIKRINIMO PROGRAMOS NR. 08 APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2020 m. | | | | | | |
| **Asignavimų valdytojas (-ai)** | | Šiaulių m. sav. administracija 188771865; Šiaulių Juliaus Janonio gimnazija 190530654; Šiaulių Ragainės progimnazija 190531756; Šiaulių sporto gimnazija 191826574; Šiaulių Dainų progimnazija 190532477; Šiaulių sanatorinė mokykla 190983964; Šiaulių Medelyno progimnazija 190531037; Šiaulių Romuvos progimnazija 300137692; Šiaulių Romuvos gimnazija 300137653; Šiaulių Salduvės progimnazija 190531560; Šiaulių Saulės pradinė mokykla 190529680; Šiaulių suaugusiųjų mokykla 190527334; Šiaulių Santarvės gimnazija 290531180; Šiaulių Saulėtekio gimnazija 290532510; Šiaulių Lieporių gimnazija 190532324; Šiaulių Sandoros progimnazija 195220727; Šiaulių miesto savivaldybės Švietimo centras 300056938; Šiaulių Gytarių progimnazija 191819195; Šiaulių logopedinė mokykla 190983811; BĮ Šiaulių Juventos progimnazija 190532139; Šiaulių Centro pradinė mokykla 191818517; Šiaulių Normundo Valterio jaunimo mokykla 195472272; Šiaulių Gegužių progimnazija 190532281; Šiaulių Stasio Šalkauskio gimnazija 190531418; Šiaulių Jovaro progimnazija 190531222; Šiaulių specialiojo ugdymo centras 190528589; Šiaulių Ringuvos specialioji mokykla 190983779; Šiaulių Rėkyvos progimnazija 190530316; Šiaulių Zoknių progimnazija 190533045; Šiaulių miesto pedagoginė-psichologinė tarnyba 195471366; Šiaulių Simono Daukanto gimnazija 190541864; Šiaulių Didždvario gimnazija 190531375; Šiaulių Vinco Kudirkos progimnazija 290530840; Šiaulių Rasos progimnazija 190532096; Šiaulių lopšelis-darželis Pasaka 290527520;Šiaulių lopšelis-darželis Žiogelis 190529723; Šiaulių lopšelis-darželis Ežerėlis 290526190; Šiaulių Petro Avižonio regos centras 190530120; Šiaulių lopšelis-darželis Eglutė 190529919; Šiaulių sanatorinis lopšelis-darželis „Pušelė“ 190525664; Šiaulių lopšelis-darželis Dainelė 190529157; Šiaulių lopšelis-darželis Drugelis 190527487; Šiaulių lopšelis-darželis Gintarėlis 190528240; Šiaulių lopšelis-darželis Pupų pėdas 190528621; Šiaulių lopšelis-darželis Ąžuoliukas 190525283; Šiaulių lopšelis-darželis Auksinis raktelis 190529538; Šiaulių lopšelis-darželis Bangelė 190525326; Šiaulių lopšelis-darželis Sigutė 190525130; Šiaulių lopšelis-darželis Rugiagėlė 190529495; Šiaulių lopšelis-darželis Saulutė 190525479; Šiaulių lopšelis-darželis Gluosnis 190527291; Šiaulių lopšelis-darželis Kregždutė 190526385; Šiaulių lopšelis-darželis Berželis 190528817; Šiaulių lopšelis-darželis Trys nykštukai 190530088; Šiaulių lopšelis-darželis Kūlverstukas 190528393; Šiaulių lopšelis-darželis Varpelis 190526570; Šiaulių lopšelis-darželis Žirniukas 190527715; Šiaulių lopšelis-darželis Voveraitė 190528055; Šiaulių m. lopšelis-darželis Žibutė 290525850; Šiaulių lopšelis-darželis Žiburėlis 190526613; Šiaulių lopšelis-darželis Bitė 190528774; Šiaulių lopšelis-darželis Salduvė 190526428; Šiaulių lopšelis-darželis Klevelis 190527868; Šiaulių lopšelis-darželis Žilvitis 190529876; Šiaulių lopšelis-darželis Coliukė 190526047; Šiaulių jaunųjų technikų centras 190539799; Šiaulių Dailės mokykla 190541483; Šiaulių jaunųjų turistų centras 190540196; Šiaulių jaunųjų gamtininkų centras 190539984; Šiaulių 1-oji muzikos mokykla 190541145; Šiaulių Dagilėlio dainavimo mokykla 195221067; Šiaulių Dainų muzikos mokykla 191819380; Šiaulių menų mokykla 190530992 | | | | | | |
| **Vykdytojas (-ai)** | | Švietimo skyrius | **Kodas** | | 12 | | | |
| **Programos pavadinimas** | | Švietimo prieinamumo ir kokybės užtikrinimo  programa | **Kodas** | | 08 | | | |
| **Programos parengimo (tęsimo) argumentai** | | Lietuvos Respublikos vietos savivaldos ir švietimo įstatymų nuostatos reglamentuoja Savivaldybės švietimo veiklos organizavimą ir administravimą. Lietuvos Respublikos švietimo įstatyme nurodoma, kad savivaldybės, įgyvendindamos Valstybinę švietimo strategiją, nustato ilgalaikius švietimo plėtros tikslus ir priemones jiems pasiekti. Vadovaujantis šia nuostata parengta programa užtikrina kryptingą Valstybės bei Savivaldybės švietimo politikos įgyvendinimą.  Lietuvos Respublikos vietos savivaldos įstatymu reglamentuojamos savivaldybės savarankiškosios funkcijos: savivaldybės teritorijoje gyvenančių vaikų iki 16 m. mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas. Valstybės perduotos savivaldybėms funkcijos yra priešmokyklinio, bendrojo ugdymo, mokyklų (klasių), vykdančių bendrojo ugdymo programas ir skirtų šalies mokiniams, turintiems išskirtinių gabumų ar specialiųjų poreikių, išlaikymas. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė | **Kodas** | | 1 | | | |
| **Šia programa įgyvendinamas savivaldybės strateginis tikslas** | | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | | 01 | | | |
| **Programos tikslas** | | Gerinti švietimo prieinamumą ir tobulinti valdymą | **Kodas** | | 08.01 | | | |
| **Tikslo įgyvendinimo aprašymas.**  Siekiant Šiaulių miesto strateginio plėtros plano (ŠSPP) tikslų ir uždavinių įgyvendinimo, būtina atsižvelgti į nuolatinius mokymo ir mokymosi aplinkos pokyčius, kurie reikalauja adekvačių pokyčių valdymo ir administravimo srityse. Pokyčiams valdyti būtinos sąlygos yra: reikalingos informacijos turėjimas sprendimams priimti, glaudus švietimo, verslo ir kitų suinteresuotų institucijų bendradarbiavimas. Šio programos tikslo siekiama įgyvendinant šiuos uždavinius:  **08.01.01 Uždavinys. Pristatyti švietimo veiklą, atstovauti miestui ir plėtoti vaikų ugdymo įvairovę.**  Įgyvendinant šį uždavinį, organizuojami tradiciniai renginiai, šventės, rengiamos parodos, sporto varžybos, rengiama reprezentacinė-informacinė medžiaga (leidiniai, kalendoriai, plakatai, diplomai, sveikinimai ir kt.). Švietimo veiklos rezultatai atsiskleidžia organizuojant įvairius renginius miesto bendruomenei, mokytojams dalyvaujant įvairiuose tobulinimosi renginiuose ir programose, rengiant informacinę medžiagą. Švietimo įstaigos turi savo tradicijas, organizuoja daug renginių savo įstaigų bendruomenėms, tačiau yra nemažai renginių, skirtų visiems miesto mokiniams ir mokytojams. Tai tradiciniai renginiai: Rugsėjo 1-oji, „Metų mokytojas“, organizuojamas kiekvienais metais Mokytojo dieną, Šiaulių dienos, paramos-labdaros akcija „Laimės keksiukai“, kas dveji metai organizuojamas Lietuvos vaikų ir moksleivių televizijos konkursas „Dainų dainelė“, Lietuvos dainų ir Lietuvos mokinių dainų šventės, miesto mokinių olimpiadų nugalėtojų apdovanojimo šventė „Metų geriausieji“, konkursas „Aš – lyderis“, Vaikų gynimo diena, valstybinės ir kitos šventės.  Vadovaujantis Reprezentacinio Šiaulių miesto švietimo renginio statuso suteikimo ir jo dalinio finansavimo iš Šiaulių miesto savivaldybės biudžeto lėšų tvarkos aprašu, patvirtintu Šiaulių miesto savivaldybės tarybos 2018 m. liepos 5 d. sprendimu Nr. T-246, numatoma organizuoti 2020 m. miesto reprezentacinius renginius:  Šiaulių kultūros centro tarptautinis šokio festivalis-konkursas „Aušrinė žvaigždė“,  Šiaulių vyskupijos šeimų centro Šeimų šventė,  Šiaulių lengvosios atletikos ir sveikatingumo centro renginys ,,Runway Run“,  Šiaulių prekybos, pramonės ir amatų rūmų renginys „Šiauliai Smart“,  Šiaulių valstybinė kolegijos vaikų, jaunimo, suaugusiųjų kūrybiško, aktyvaus laisvalaikio užimtumo idėjų paroda „# TAVO PIN KODAS“.  Šiaulių m. savivaldybės Švietimo centras kasmet organizuoja miesto mokinių dalykines olimpiadas, kuriose dalyvauja apie 1200 mokinių. Miesto etapo nugalėtojai dalyvauja nacionaliniuose turuose. Mokinių vežiojimo į respublikines olimpiadas paslaugai kasmet planuojamos Savivaldybės biudžeto lėšos.  **08.01. 02 Uždavinys. Tobulinti švietimo valdymą ir tenkinti gyventojų švietimo poreikius.**  Visose Šiaulių miesto mokyklose yra įdiegtas elektroninis mokinio pažymėjimas. Pasitelkiant elektroninį mokinio pažymėjimą mokyklose sudaroma galimybė efektyvesnei lankomumo, neformaliojo ugdymo užsiėmimų apskaitai. Pažymėjimą galima naudoti kaip lengvatinį transporto bilietą, bibliotekos nario pažymėjimą ir kitoms mokyklų ir mokinių veikloms fiksuoti. Siekiant efektyviau planuoti ir naudoti neformaliajam vaikų švietimui skirtas Savivaldybės biudžeto lėšas ir sudaryti sąlygas didesniam vaikų skaičiui lankyti užsiėmimus po pamokų, neformaliojo švietimo įstaigos naudojasi Savivaldybėje įdiegta elektronine neformaliojo vaikų švietimo programų lankomumo apskaitos sistema. Minėtos sistemos veikimui užtikrinti ir palaikyti kasmet numatomos Savivaldybės lėšos.  Visi Šiaulių miesto mokiniai ir mokytojai nuo 2018 m. pradžios turi galimybę naudotis lietuvių autorių ir knygų lietuvių kalba mokyklinio amžiaus skaitytojams internetine duomenų baze. Mokiniai gali skaityti programinę ir laisvai pasirenkamą literatūrą pasitelkiant jiems patogias technologines priemones – kompiuterius, planšetus, išmaniuosius telefonus. Minėtos duomenų bazės prenumeratą planuojama tęsti 2020 m.  Lietuvos Respublikos švietimo įstatymu (16 str.) nustatyta, kad neformaliojo suaugusiųjų švietimo paskirtis – sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų. Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 2 dalies 2 punkte nustatyta, kad savivaldybių biudžeto lėšos skiriamos suaugusiųjų, kurie mokosi pagal suaugusiųjų neformaliojo švietimo ir tęstinio mokymosi programas, mokymuisi finansuoti pagal Vyriausybės patvirtintas metodikas. Lietuvos Respublikos Vyriausybės 2016-01-14 nutarimu Nr. 22 ,,Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“ patvirtintos Mokymosi pagal neformaliojo suaugusiųjų švietimo ir tęstinio mokymosi programas metodikos 4 punkte nurodyta, kad neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarką nustato Savivaldybės taryba. Šiaulių miesto savivaldybės taryba 2016 m. gruodžio 29 d. sprendimu Nr. T-438 patvirtino Šiaulių miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašą. Siekiant užtikrinti neformalųjį suaugusiųjų švietimą Šiaulių mieste pagal patvirtintas programas, reikalingos plane numatytos lėšos. Šiaulių miesto savivaldybės švietimo centras – Savivaldybės neformaliojo suaugusiųjų švietimo ir tęstinio mokymosi koordinatorius.  Nuo 2017 m. Švietimo prieinamumo ir kokybės užtikrinimo programoje planuojamas Šiaulių m. savivaldybės teritorijoje veikiančių aukštųjų mokyklų bendradarbiavimo programų finansavimas. 2017 m. vasario 10 d. Savivaldybės tarybos sprendimu Nr. T-19 patvirtintas Šiaulių m. savivaldybės ir Šiaulių miesto teritorijoje veikiančių aukštųjų mokyklų bendradarbiavimo programų finansavimo tvarkos aprašas, kuris reglamentuoja programų finansavimą konkurso būdu ir lėšų skyrimą atsižvelgiant į einamųjų metų prioritetus, kuriuos rekomenduoja Šiaulių m. švietimo taryba ir įsakymu patvirtina Savivaldybės administracijos direktorius. Siekiant plėtoti mokinių gebėjimų ugdymą gamtos mokslų, matematikos, technologijų, inžinerijos ir meno kontekste, vystyti profesinį rengimą ir aukštąjį mokslą Šiauliuose, stiprinant inžinerinės ir IT krypties studijų tinklą Šiaulių m. savivaldybės taryba 2019 m. gegužės 2 d. sprendimu Nr. T-159 patvirtino STEAM, STEAM JUNIOR ir INOSTART programų finansavimo tvarkos aprašą. 2017 m. rugsėjo 7 d. sprendimu Nr. T-328 patvirtintas Inžinerijos ir informatikos mokslų krypties studijų Šiaulių m. paramos skyrimo tvarkos aprašas. Vadovaujantis šiais Aprašais lėšos plane numatytos STEAM, STEAM JUNIOR ir INOSTART programoms įgyvendinti bei finansinei paramai skirti asmenims, studijuojantiems inžinerijos ir informatikos mokslų krypties bakalauro ir magistrantūros studijų programas Šiaulių m. savivaldybės teritorijoje veikiančiose aukštosiose mokyklose ir užsieniečiams, atvykstantiems dėstyti į Šiaulių m. savivaldybės teritorijoje veikiančias aukštąsias mokyklas pagal minėtų mokslų krypties studijų programas. 2019 m. rugsėjo 5 d. Šiaulių m. savivaldybės taryba sprendimu Nr. T- 346 patvirtino Studijų Šiaulių mieste paramos skyrimo tvarkos aprašą, kuriuo vadovaujantis plane numatomos lėšos stipendijoms. | | | | | | | | |
| **Programos tikslas** | | Užtikrinti bendrųjų ir specialiųjų ugdymo programų įgyvendinimą, kokybiškos pagalbos mokiniams, jų tėvams ir mokytojams teikimą | **Kodas** | | | 08.02 | | |
| **Tikslo įgyvendinimo aprašymas.**  Vadovaujantis Lietuvos Respublikos švietimo įstatymu, mokyklų steigėjas privalo užtikrinti valstybinės švietimo politikos įgyvendinimą, įstatymų, Lietuvos Respublikos Vyriausybės nutarimų, švietimo ir mokslo ministro įsakymų ir kitų teisės aktų, reglamentuojančių švietimo veiklą, vykdymą ir mokyklų funkcionavimą. Įgyvendinant pradinio, pagrindinio, vidurinio ugdymo programas mokiniui siekiama pritaikyti ugdymo turinį pagal įvairius poreikių mokinių poreikius, skatinti asmenybės ūgtį ir įgyti mokėjimo mokytis visą gyvenimą kompetenciją. Šiaulių m. veikia dvi įstaigos, teikiančios pagalbą mokiniui ir jo tėvams, mokytojui ir mokyklai – Pedagoginė psichologinė tarnyba ir Švietimo centras. Šiam programos tikslui įgyvendinti numatomi uždaviniai:  **08.02.01 Uždavinys. Įgyvendinti bendrąsias ir specialiąsias ugdymo programas, teikti pagalbą mokiniams, jų tėvams ir mokytojams.**  Uždavinio įgyvendinimą lemia tikslingai skiriamos mokymo lėšos visoms Savivaldybės mokykloms, o ugdymo aplinkos lėšos mokykloms, kurių savininkė yra Savivaldybės taryba. Šiaulių miesto specialiosioms mokykloms, kuriose ugdomi šalies (regiono) mokiniai, turintys specialiųjų poreikių, skiriamos ūkio lėšos iš Valstybės biudžeto.   Profesionali pedagoginė-psichologinė pagalba vaikams, jų tėvams, mokytojams teikiama Pedagoginėje psichologinėje tarnyboje. Kasmet tarnybos specialistai padeda mokykloms organizuoti asmenų, turinčių specialiųjų ugdymosi poreikių, ugdymą: atlieka vaikų pedagoginį psichologinį įvertinimą; nustato jų specialiųjų ugdymosi poreikių lygį, jų pobūdį ir priežastis; skiria specialųjį ugdymą, kuriuo siekiama įgalinti vaikus geriau socializuotis visuomenėje.   Specialiosios mokyklos, siekdamos kokybiško ugdymo užtikrinimo: teikia visapusišką pagalbą ugdytiniams, jų tėvams (globėjams, rūpintojams), įgyvendina ikimokyklinio ugdymo, priešmokyklinio, pradinio ir pagrindinio ugdymo bendrąsias ir neformaliojo ugdymo programas bei pritaikytas ir individualizuotas programas didelių ir labai didelių specialiųjų ugdymosi poreikių turintiems vaikams ar mokiniams; užtikrina kompetentingos specialiosios pedagoginės, psichologinės ir socialinės pagalbos teikimą; plėtoja pedagogų, pagalbos mokiniui specialistų kompetencijas. Diegiamas kokybiškai suplanuotas turinys, numatant ugdymo metodų įvairovę, edukacinių erdvių funkcionalumą bei sėkmingą mokinių mokymą(si): tobulinamos ugdymo proceso priemonės, padedančias mokiniams siekti individualios pasiekimų ūgties, užtikrinamos mokyklos higienos sąlygos, modernizuojama mokyklos mokymo bazė. Formaliojo ir neformaliojo ugdymo programos derinamos su slaugos, fizinės medicinos ir reabilitacijos, ergoterapijos ir kitomis procedūromis, formuojamos sveikos gyvensenos nuostatos. Kelių mokyklų aplinka yra pritaikyta sveikatos kompetencijų ugdymui – mokyklos turi baseiną, kineziterapijos, masažo, ergoterapijos kabinetus ir kitas sveikatos problemų turinčiam mokiniui reikalingas aplinkas. Asmens sveikatos priežiūros veikla vykdoma vadovaujantis Valstybinės akreditavimo sveikatos priežiūros veiklai tarnybos prie sveikatos apsaugos ministerijos Įstaigos asmens sveikatos priežiūros licencija Nr.3198.  Švietimo centras organizuoja įvairius kvalifikacijos tobulinimo renginius, teikia metodinę pagalbą miesto pedagogams, skleidžia informaciją apie kitų institucijų įgyvendinamas mokymosi visą gyvenimą priemones, dalyvauja įvairiuose projektuose. Centre veikia metodinių priemonių biblioteka. Centro darbuotojai padeda miesto švietimo įstaigoms planuoti ir organizuoti metodinius renginius, koordinuoja miesto metodinių būrelių veiklą. Centras organizuoja dalykines miesto mokinių olimpiadas ir konkursus, kuriuose kasmet dalyvauja apie 1400 mokinių. Apie 80 gabių vyresniųjų klasių miesto mokinių kasmet atstovauja Šiaulių miestui respublikinėse dalykinėse olimpiadose.  Švietimo centras prižiūri ir koordinuoja Beržynėlio parko veiklą ir aplinką, organizuoja elektroninių mokinių pažymėjimų atspausdinimą, organizuoja asmenų, gaunančių socialines išmokas, visuomenei naudingos veiklos atlikimą, šalina inžinerinių tinklų avarijas Savivaldybės ugdymo įstaigose, taip pat teikia ir buhalterinės apskaitos paslaugas biudžetinėms įstaigoms. 2019 metų pabaigoje suplanuota, o 2020 metais bus įdiegta centralizuota Savivaldybei pavaldžių įstaigų Apskaitos sistema, kurią prižiūri ir koordinuoja Švietimo centras. Vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“, finansuojamos Šiaulių m. bendrojo ugdymo mokyklos.  Nuolat kintanti aplinka, mokyklose akcentuojamas ne tik mokinių bendrųjų kompetencijų ugdymas, bet ir veikimo socialinėje aplinkoje gebėjimų, verslumo ugdymas. To siekiama įgyvendinant Socialinių kompetencijų ugdymo modelį bei finansuojant iš Savivaldybės biudžeto 26-iose bendrojo ugdymo mokyklose karjeros specialisto (profesinio orientavimo konsultanto) etatus ir vieną etatą Švietimo centre. | | | | | | | | |
| **Programos tikslas** | Tenkinti ikimokyklinio ir priešmokyklinio ugdymo poreikius ikimokyklinio ugdymo įstaigose | | | **Kodas** | | | | 08.03 |
| **Tikslo įgyvendinimo aprašymas.**  Vaiko ugdymas vyksta šeimoje, o tėvams (globėjams) pageidavus ar atsakingoms už vaiko teisių apsaugą institucijoms rekomendavus – pagal ikimokyklinio ugdymo įstaigose programą. Ikimokyklinis ugdymas teikiamas vaikui nuo gimimo iki 5 metų. Priešmokyklinis ugdymas pradedamas teikti vaikui, kai tais kalendoriniais metais jam sueina 6 metai. Lietuvos Respublikos švietimo įstatymas reglamentuoja švietimo paslaugos teikėjo ir savininko teises ir pareigas įgyvendinančios institucijos atsakomybę už švietimo kokybę. Ikimokyklinio ugdymo įstaiga kuria savitą ugdymo programą, atitinkančią ikimokyklinio ugdymo principus, vaiko prigimtį, jo pažintinius poreikius bei regioninę švietimo politiką. Priešmokyklinis ugdymas vykdomas pagal vienerių metų Švietimo ir mokslo ministro patvirtintą priešmokyklinio ugdymo bendrąją programą. Tikslui pasiekti numatyti šie uždaviniai:  **08.03.01 Uždavinys. Vykdyti ikimokyklinį ir priešmokyklinį ugdymą.**  Ikimokyklinio ugdymo programą vykdo lopšeliai-darželiai, viešosios švietimo įstaigos, laisvieji mokytojai. Priešmokyklinio ugdymo programą vykdo lopšeliai-darželiai, ugdymo mokyklos, viešosios švietimo įstaigos, laisvieji mokytojai.   Įgyvendinant šį uždavinį, skiriamas finansavimas 31 Savivaldybės ikimokyklinio ugdymo įstaigai ir 15 bendrojo ugdymo mokyklų. 2019-2020 mokslo metais Ikimokyklinio ugdymo programa vykdoma 31 lopšelyje-darželyje; 2 specialiosiose mokyklose (Logopedinės mokyklos ikimokyklinio ugdymo skyriuje, Specialiojo ugdymo centre); 7 VšĮ („Mažieji šnekoriai“, „Garso servisas“, „Smalsieji pabiručiai“, Valdorfo darželis – mokykla, „Mūsų kiemelis“, „Kiškių miškas“, Jėzuitų mokykla). Lopšeliuose-darželiuose ir specialiosiose mokyklose yra 4826 vietos, veikia 271grupė (67 lopšelio, 171 ikimokyklinio, 33 priešmokyklinio ugdymo grupės). Iš jų – 4 savaitinės, 23 specialiosios grupės.271 grupę lanko 4787 vaikai. 7 VšĮ lanko 277 vaikai. 2018 m. atnaujintos ir 2019, 2020 m. tęsiamos 33 ikimokyklinio ugdymo programos.  2019-2020 m. m. priešmokyklinio ugdymo programą vykdo 22 lopšeliai-darželiai; 2 pradinės mokyklos; 10 progimnazijų; 1 gimnazija; 2 specialiosios mokyklos; 2 VšĮ („Smalsieji pabiručiai“, Jėzuitų mokykla). Ikimokyklinio ugdymo įstaigų ir specialiųjų mokyklų 42 priešmokyklinio ugdymo grupes lanko 763 vaikai. 13 bendrojo ugdymo mokyklų veikia 20 priešmokyklinio ugdymo grupių, kurias lanko 374 vaikai. 2 VšĮ (“Smalsieji pabiručiai” “Jėzuitų mokykla) veikia 2 priešmokyklinio ugdymo grupės, kurias lanko 28 vaikai. Iš viso 2018 -2019 m. m. priešmokyklinio ugdymo grupes lanko 1165 vaikai.  Savivaldybėje patvirtinti 5 priešmokyklinio ugdymo organizavimo modeliai:  I modelis - grupės veiklos trukmė per dieną - 4 val.  II modelis - grupės veiklos trukmė per dieną - 6 val.36 min.  III modelis - grupės veiklos trukmė per dieną - 10 val. 30 min.  IV modelis - grupės veiklos trukmė per dieną - 12 val.  V modelis - grupės veiklos trukmė per parą - 24 val. 5 d/savaitę  Į ikimokyklinio ir priešmokyklinio ugdymo turinį integruojamos vaikų sveikatos saugojimo ir stiprinimo, ekologinio ugdymo, aplinkosauginio ugdymo programos ir projektai, kurių veikloms įgyvendinti įstaigos pasinaudoja tarptautinio bendradarbiavimo ir kitų programų bei projektų teikiamomis galimybėmis.   Vadovaujantis Savivaldybės tarybos 2015 m. rugpjūčio 27 d. sprendimu Nr. T-234 patvirtintu Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašu, Savivaldybės biudžeto lėšos skiriamos nevalstybinėms švietimo įstaigoms ir laisviesiems mokytojams, dirbantiems Šiaulių m. Tam Savivaldybė skiria kasmet 70 eurų per mėnesį kiekvienam Šiaulių mieste registruotam vaikui. | | | | | | | | |
| **Programos tikslas** | Tenkinti mokinių pažinimo, ugdymosi ir saviraiškos poreikius, sudaryti palankias sąlygas vaikų socializacijai | | | | **Kodas** | | 08.04 | |
| **Tikslo įgyvendinimo aprašymas.**  Viena iš savarankiškųjų savivaldybių funkcijų yra vaikų neformaliojo švietimo organizavimas, vaikų ir jaunimo užimtumo organizavimas. Šiaulių miesto savivaldybė tai vykdo įgyvendindama šiuos uždavinius:  **08.04.01 Uždavinys. Užtikrinti neformaliojo vaikų švietimo prieinamumą .**  Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo programas vykdo muzikos, dailės, gamtininkų, turistų, technikų mokyklos, moksleivių namai, viešosios įstaigos, laisvieji mokytojai, kiti švietimo teikėjai.   Dešimtyje Švietimo skyriaus kuruojamų Savivaldybės mokyklų, vykdančių neformaliojo vaikų švietimo programas, ugdoma apie 4460 mokinių.  Bendrojo ugdymo mokyklose 2019-2020 m. m. veikia per 140 meno kolektyvų. Apie 40 iš jų – šokių kolektyvai. Vaikų tautinių šokių kolektyvai – „Šėltinis“, „Sukūrėlis“, „Šermukšnėlė“ ir kt. – reprezentuoja miestą šalyje ir užsienyje, turi gilias kultūrinės veiklos ir kryptingo vaikų užimtumo tradicijas. Neformaliojo vaikų švietimo mokyklų kolektyvai dalyvauja miesto renginiuose, respublikinėse dainų šventėse, sėkmingai pasirodo tautinių šokių festivaliuose bei konkursuose. Įgyvendinant Europos Sąjungos struktūrinių fondų finansuojamą projektą „Neformaliojo vaikų švietimo paslaugų plėtra“, Šiaulių miesto savivaldybėje sukurtas ir palaikomas tolygus neformaliojo švietimo paslaugų tinklas, padidinęs paslaugų prieinamumą ir įvairovę, sudarytos vienodos galimybės ir palankios sąlygos atskleisti individualius vaikų gebėjimus bei įgyvendinti specialiuosius ugdymosi poreikius. Neformaliojo švietimo paslaugas vidutiniškai teikia 30 neformaliojo vaikų švietimo teikėjų, įgyvendinama apie 35 programos, kuriose vidutiniškai dalyvauja apie 1800 mokinių. Sportinės krypties programose dalyvauja apie 26 proc., meninės krypties – apie 38 proc., asmeninio tobulėjimo – apie 15 proc., informacinių technologijų – apie 13 proc., pilietiškumo – apie 9 proc. neformaliojo vaikų švietimo veiklose dalyvaujančių mokinių.  Pagal Vaikų ir jaunimo vasaros užimtumo programą, finansuojamą Savivaldybės, organizuojamas neformalusis vaikų švietimas (stovyklos) vasaros metu. | | | | | | | | |
| **Programos tikslas** | Stiprinti švietimo įstaigų materialinę ir techninę bazę | | | | **Kodas** | | 08.05 | |
| **Tikslo įgyvendinimo aprašymas.**  Įgyvendinant valstybinę švietimo politiką, būtina sudaryti saugias ir sveikas ugdymosi sąlygas, aprūpinti švietimo įstaigas šiuolaikinėmis mokymo priemonėmis bei sukurti modernią mokymosi aplinką. Tikslas bus pasiektas įgyvendinus nurodytus uždavinius:  **08.05.01 Uždavinys. Užtikrinti švietimo įstaigų funkcionavimą.**  Siekiant užtikrinti švietimo įstaigų ugdymo aplinkos būklę, atitinkančią higienos normų reikalavimus, numatytos lėšos švietimo įstaigų avariniams ir metų pradžioje nenumatytiems remonto darbams, kurių finansavimui nepakanka įstaigų biudžetuose numatytų aplinkos lėšų.   Viena iš Švietimo centro funkcijų yra ūkinių paslaugų teikimas. Švietimo centras atlieka inžinerinių tinklų avarijų šalinimo ir remonto darbus miesto švietimo įstaigose.   Siekiant atnaujinti nusidėvėjusį švietimo įstaigų apšvietimą kasmet planuojamos lėšos 10-ies įstaigų apšvietimo atnaujinimui.  **08.05.02 Uždavinys. Tobulinti ir modernizuoti švietimo įstaigų ugdymo aplinką.**  Gerinant švietimo įstaigų higienines sąlygas, reikia atlikti daugumos švietimo įstaigų pastatų atnaujinimo darbus, sutvarkyti teritorijas, įrengti arba atnaujinti mokyklų stadionus. Įgyvendinant Savivaldybės Investicijų programą, kasmet yra atliekami suplanuotų švietimo įstaigų remonto bei renovacijos darbai. 2020 metais numatoma tęsti renovacijos darbus Medelyno, Rėkyvos progimnazijose ir Juliaus Janonio gimnazijoje. Numatoma tęsti ikimokyklinio ugdymo įstaigų pastatų sienų apšiltinimo darbų priemonę, atlikti švietimo įstaigų teritorijų dangų tvarkymo, vamzdynų ir santechninių mazgų atnaujinimo, elektros instaliacijos, patalpų (virtuvių, sporto salių) remonto darbus.  Panaudojant Europos Sąjungos struktūrinių fondų lėšas numatoma įgyvendinti „Lopšelio-darželio „Kregždutė“ modernizavimas“ projektą.  **08.05.03. Uždavinys. Modernizuoti ir atnaujinti neformaliojo vaikų švietimo įstaigų mokymo bazę.**  Siekiant tenkinti Šiaulių miesto vaikų ir mokinių saviraiškos poreikius ir gerinti užimtumą po pamokų, būtinas visų neformaliojo vaikų švietimo mokyklų aprūpinimas modernia mokymo įranga. | | | | | | | | |
| **Numatomas programos įgyvendinimo rezultatas:**  Miesto renginių skaičius – 8, dalyvių skaičius – apie 5500;  konkursuose, varžybose laimėjusių mokinių dalis nuo dalyvavusių mokinių skaičiaus – 20 proc.;  išleistų reprezentacinių spaudinių skaičius – 1800 vnt.;  turinčių elektroninį mokinio pažymėjimą proc. nuo bendro miesto mokinių skaičiaus – 100 proc.;  neformaliojo švietimo apskaitą vykdančių įstaigų skaičius – 24;  neformaliojo suaugusiųjų švietimo programų skaičius – 15;  Šiaulių m. savivaldybės ir jos teritorijoje veikiančių aukštųjų mokyklų bendradarbiavimo programų skaičius – 4;  STEAM programų grupių skaičius – 160;   INOSTART programų skaičius – 10;   inžinerijos ir informatikos mokslų krypties studijų Šiaulių mieste parama, skatinamųjų stipendijų skaičius – 10;   studijų parama, studentų skaičius – 100;  Savivaldybės bendrojo ugdymo mokyklų skaičius – 32;  priešmokyklinio ugdymo grupių skaičius bendrojo ugdymo mokyklose – 21;  bendrojo ugdymo mokyklas lankančiųjų mokinių skaičius – apie 13000;   mokinių, besimokančių pagal profesinės linkmės programų modulius skaičius – apie 120 mokinių;  mokinių, besimokančių mokinių lyderystės skatinimo programose skaičius – 1600 mokinių;  egzaminų vykdytojų ir vertintojų visuose egzaminuose skaičius – 900;   mokinių specialiųjų ugdymosi poreikių (išskyrus atsirandančius dėl išskirtinių gabumų) įvertinimo pedagoginiu, psichologiniu, medicininiu ir socialiniu aspektais skaičiaus dalis nuo bendrojo mokinių skaičiaus – apie 10 proc;  švietimo centro suorganizuotų kvalifikacijos tobulinimo renginių skaičius – 300, dalyvių skaičius – 9500;  socialinių partnerių, dalyvaujančių Socialinių kompetencijų ugdymo modelio įgyvendinime, skaičius – 92;  karjeros specialistų (profesinio orientavimo konsultantų) etatų skaičius – 27;  vaikų, ugdomų ikimokyklinėse įstaigose, dalis, lyginant su bendru to amžiaus vaikų skaičiumi – 82 proc.  Savivaldybės ikimokyklinio ugdymo įstaigų skaičius – 31;  vaikų, kuriems skirtas finansavimas iš Savivaldybės biudžeto nevalstybinėse švietimo įstaigose, dalis lyginant su bendru ikimokyklinio ugdymo įstaigas lankančių vaikų skaičiumi – 4 proc.;  vaikų, lankančių neformaliojo vaikų švietimo mokyklas, dalis nuo bendro mokinių skaičiaus – 33,2 proc.   neformaliojo vaikų švietimo teikėjų skaičius – 40;  vasaros programos dalyvių skaičius – 1576;  įstaigų, kuriose atlikti renovacijos darbai, skaičius – 3;  pašalinta inžinerinių tinklų avarijų švietimo įstaigose – 100 proc.   įstaigų, kurių apšiltintos pastatų sienos, skaičius – 2. | | | | | | | | |
| **Galimi programos vykdymo ir finansavimo šaltiniai:**  1.Savivaldybės biudžeto lėšos (SB);  2. Praėjusių metų nepanaudota pajamų dalis, kuri viršija praėjusių metų panaudotus asignavimus SB(LIK);  3. Mokymo lėšos VB (ML);  4. Valstybės biudžeto lėšos (VB);  5. Valstybės investicijų projektų lėšos VB (VIP);  6. Valstybės biudžeto lėšos KT (VB);  7. Įstaigos pajamų lėšos (PL);  8. Europos Sąjungos lėšos (ES);  9. Europos Sąjungos lėšos KT (ES);  10. Skolintos lėšos (PS);  11. Kitų šaltinių lėšos KT (KL) | | | | | | | | |
| **2015–2024 m. Šiaulių miesto strateginio plėtros plano dalys, susijusios su vykdoma programa:**  1.1.1. Sudaryti sąlygas asmeninei karjerai;  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  3.1.2. Atnaujinti ir plėsti sporto objektų infrastruktūrą mieste;  3.1.5. Didinti švietimo įstaigų pastatų energetinį efektyvumą;  3.1.5.1. Šiaulių miesto švietimo įstaigų pastatų renovavimas, edukacinių aplinkų modernizavimas, sporto salių praplėtimas;  3.1.5.2. lopšelio darželio "Kregždutė" modernizavimas;  3.1.5.3. Šiaulių Didždvario gimnazijos ir Šiaulių "Juventos" progimnazijos ugdymo aplinkos modernizavimas;  3.1.5.4. edukacinių aplinkų modernizavimas Šiaulių 1-ojoje muzikos mokykloje ir Šiaulių dainavimo mokykloje "Dagilėlis". | | | | | | | | |
| **Susiję įstatymai ir kiti norminiai teisės aktai:**  1. LR vietos savivaldos įstatymas;  2. LR švietimo įstatymas;  3. LR transporto lengvatų įstatymas;  4. LR neformaliojo suaugusiųjų švietimo ir tęstinio mokymosi įstatymas;  5. LR Vyriausybės 2018 m. liepos 11 d. nutarimas Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“.  6. LR Seimo 2013 m. rugpjūčio 28 d. nutarimas Nr. 779 „Dėl Valstybinės švietimo 2013 – 2022 metų strategijos“.  7. Šiaulių m. savivaldybės tarybos 2016 m. rugpjūčio 25 d. sprendimas Nr. T-325 „Dėl 2015–2024 metų Šiaulių miesto strateginio plėtros plano patvirtinimo“.  8. Šiaulių m. savivaldybės tarybos 2018 m. spalio 4 d. sprendimas Nr. T–351 „Dėl Mokymo lėšų formalųjį švietimą papildančio ugdymo programoms finansuoti tvarkos aprašo patvirtinimo“.  9. Šiaulių m. savivaldybės tarybos 2016 m. spalio 6 d. sprendimas Nr. T-356 „Dėl Vaikų registravimo ir priėmimo į Šiaulių miesto savivaldybės švietimo įstaigas, vykdančias ikimokyklinio ir (ar) priešmokyklinio ugdymo programas, tvarkos aprašo patvirtinimo“.  10. Šiaulių m. savivaldybės tarybos 2017 m. vasario 23 d. sprendimas Nr. T-53 „Dėl priėmimo į priešmokyklinio ugdymo grupes tvarkos aprašo patvirtinimo“.  11. Šiaulių m. savivaldybės tarybos 2019 m. gegužės 2 d. sprendimas Nr. T-158 „Dėl Šiaulių miesto priešmokyklinio ugdymo grupių skaičiaus ir švietimo įstaigose įgyvendinamų priešmokyklinio ugdymo organizavimo modelių 2019–2020 mokslo metais nustatymo“.  12. Šiaulių m. savivaldybės tarybos 2017 m. spalio 5 d. sprendimas Nr. T-352 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Šiaulių miesto savivaldybės švietimo įstaigose, nustatymo tvarkos aprašo patvirtinimo“.  13. Šiaulių m. savivaldybės tarybos 2017 m. birželio 29 d. sprendimas Nr. T-253 „Dėl Šiaulių miesto švietimo įstaigų ir Pedagoginės psichologinės tarnybos mokamų paslaugų įkainių sąrašo patvirtinimo“.  14. Šiaulių m. savivaldybės tarybos 2015 m. rugpjūčio 27 d. sprendimas Nr. T-234 „Dėl Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašo patvirtinimo“  15. Šiaulių m. savivaldybės administracijos direktoriaus 2017 m. rugsėjo 26 d. įsakymas Nr. A-1376 „Dėl aplinkos (ūkio) lėšų iš savivaldybės biudžeto apskaičiavimo 2018 metais tvarkos aprašo patvirtinimo“.  16. Šiaulių m. savivaldybės administracijos direktoriaus 2017 m. spalio 2 d. įsakymo Nr. A-1392 „Dėl ugdymo lėšų, skiriamų iš savivaldybės biudžeto neformaliajam švietimui, apskaičiavimo ir naudojimo tvarkos aprašo patvirtinimo“  17. Šiaulių m. savivaldybės administracijos direktoriaus 2018 m. rugsėjo 3 d. įsakymas Nr. A-1471 „Dėl neformaliojo švietimo programų, finansuojamų iš 2019 metų savivaldybės biudžeto, sąrašo patvirtinimo“.  18. Šiaulių m. savivaldybės tarybos 2016 m. gruodžio 29 d. sprendimas Nr. T-438 „Dėl Šiaulių miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“.  19. Šiaulių m. savivaldybės tarybos 2017 m. vasario 10 d. sprendimas Nr. T-19 „Dėl Šiaulių miesto savivaldybės ir Šiaulių miesto teritorijoje veikiančių aukštųjų mokyklų bendradarbiavimo programų finansavimo tvarkos aprašo patvirtinimo“.  20. Šiaulių m. savivaldybės tarybos 2017 m. rugsėjo 7 d. sprendimas Nr. T-327 „ Dėl Šiaulių miesto aukštųjų mokyklų, profesinio rengimo centro ir verslo įmonių STEAM ir INOSTART programų finansavimo tvarkos aprašo patvirtinimo“.  21. Šiaulių m. savivaldybės tarybos 2017 m. rugsėjo 7 d. sprendimas Nr. T-328 „Dėl Inžinerijos ir informatikos mokslų krypties studijų Šiaulių mieste paramos skyrimo tvarkos aprašo patvirtinimo“. | | | | | | | | |