Šiaulių miesto savivaldybės

2020‒2022 metų strateginio

veiklos plano

11 priedas

**ŠIAULIŲ MIESTO SAVIVALDYBĖS 2020–2022** **METŲ VEIKLOS PLANO 2020 METŲ SAVIVALDYBĖS VEIKLOS PROGRAMOS (NR. 11) APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2020 m. | | | | | | |
| **Asignavimų valdytojas (-ai)** | | Savivaldybės administracijos direktorius | | **Kodas** | | | 188771865 | |
| Šiaulių miesto savivaldybės kontrolės ir audito tarnyba | | **Kodas** | | | 188657559 | |
| **Vykdytojas (-ai)** | | Bendrųjų reikalų skyrius | | **Kodas** | | | 15 | |
| **Programos pavadinimas** | | Savivaldybės veiklos programa | | **Kodas** | | | 11 | |
| **Programos parengimo (tęsimo) argumentai** | | Programa yra tęstinė.  Realizuojamos LR vietos savivaldos įstatymu nustatytos savarankiškosios savivaldybių funkcijos, valstybinės (valstybės perduotos savivaldybėms) funkcijos.  Savivaldybė yra pagrindinis mechanizmas, sujungiantis bendruomenės poreikius ir valstybės politiką, todėl nuo to, kaip kokybiškai ir racionaliai dirbs Savivaldybės administracija, priklauso visų vykdomų programų rezultatai, o kartu ir miesto vystymosi perspektyvos. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė  Veržlus – konkurencinga verslo aplinka  Saugus – draugiška gamtai gyvenamoji aplinka | | **Kodas** | | | 1  2  3 | |
| **Šia programa įgyvendinamas savivaldybės strateginis tikslas** | | Efektyviai panaudojant žmogiškuosius ir finansinius išteklius, formuoti palankią aplinką investicijoms pritraukti | | **Kodas** | | | 02 | |
| **Programos tikslas** | | Efektyviai organizuoti Savivaldybės darbą ir užtikrinti Savivaldybės funkcijų įgyvendinimą. | | **Kodas** | | | 11.01 | |
| **Tikslo aprašymas.**  Įgyvendinant šį tikslą yra vykdomi trys uždaviniai:  **11.01.01 Uždavinys. Sudaryti sąlygas Savivaldybės funkcijoms įgyvendinti.**  Savivaldybės funkcijos – tai LR vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos.  Savivaldybės institucijos – atstovaujamoji institucija, tai yra savivaldybės taryba, ir vykdomoji institucija, tai yra savivaldybės administracijos direktorius, turinčios vietos valdžios ir viešojo administravimo teises ir pareigas. Savivaldybės institucijos yra atsakingos už savivaldos teisės ir savo funkcijų įgyvendinimą bendruomenės interesais. Savivaldybės kontrolės ir audito tarnyba yra savivaldybės kontrolės įstaiga, kuri atlieka finansinį ir veiklos auditą savivaldybės administracijoje, savivaldybės administravimo subjektuose bei savivaldybės kontroliuojamose įmonėse, prižiūri ar teisėtai, efektyviai, ekonomiškai ir rezultatyviai valdomas savivaldybės turtas bei vykdomas savivaldybės biudžetas. Savivaldybės kontrolieriaus įgaliojimai ir pareigos, savivaldybės kontrolės ir audito tarnybos funkcijos yra reglamentuotos Lietuvos Respublikos Vietos savivaldos įstatyme.  Savivaldybės administracija yra savivaldybės įstaiga, kurią sudaro struktūriniai, struktūriniai teritoriniai padaliniai – seniūnijos (filialai). Kontrolės ir audito tarnyba atlieka savivaldybės biudžeto lėšų naudojimo priežiūrą, teisėtą, tikslingą ir efektyvų savivaldybės turto ir savivaldybei perduoto valstybės turto naudojimą.  Savivaldybės funkcijų atlikimo kokybė priklauso nuo Savivaldybės tarybos, Savivaldybės administracijos, Sekretoriato ir Kontrolės tarnybos darbo organizavimo. Siekiant įgyvendinti uždavinį numatyta pagerinti Savivaldybės materialinę bazę: atlikti Savivaldybės pastato (Vasario 16-osios g. 62) dalies, kurioje turi būti įsteigtas įvykių operatyvaus valdymo koordinacinis centras kapitalinį stogo ir patalpų remontą, įsigyti baldus, skirtus minėtam centrui įrengti.  **11.01.02 Uždavinys. Tinkamai įgyvendinti valstybines (perduotas savivaldybei) funkcijas.**  Valstybinės (perduotos savivaldybėms) savivaldybės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Savivaldybės, įgyvendindamos šias funkcijas, turi įstatymų nustatytą sprendimų priėmimo laisvę.  Vykdant uždavinį užtikrinamas valstybinių (perduotų savivaldybei) funkcijų vykdymas. Dalies funkcijų įgyvendinimas yra numatytas per kitose programose numatytus tikslus, todėl šis uždavinys apima tokias valstybines funkcijas:  1) gyvenamosios vietos deklaravimą;  2) duomenų valstybės registrui teikimą:  3) pirminę teisinę pagalbą pagal valstybės garantuojamos teisinės pagalbos įstatymą;  4) nuosavybės teisių atkūrimo nagrinėjimą;  5) civilinės būklės aktų registravimą;  6) gyventojų registro tvarkymą;  7) valstybinės kalbos vartojimo kontrolę;  8) jaunimo teisių apsaugą;  9) archyvinių dokumentų tvarkymą;  10) mobilizacijos administravimą;  11) civilinės saugos organizavimą;  12) žemės ūkio funkcijų vykdymą;  13) viešųjų darbų administravimą;  14) socialinių pašalpų administravimą;  15) kompensacijų administravimą;  16) Socialinės paramos mokiniams administravimą;  17) Socialinės globos administravimą;  18) Būsto nuomos ar išperkamosios būsto nuomos mokesčių dalies kompensacijų administravimą;  19) Neveiksnių asmenų būklės peržiūrėjimo užtikrinimą;  20) Mirusiųjų pervežimą iš užsienio.  **11.01.04 Uždavinys. Diegti Savivaldybės administracijoje modernias informacines sistemas**  Patikimai veikiančios informacinės sistemos bei pažangios informacinės technologijos sudaro prielaidas administracinės naštos mažinimui verslui ir gyventojams. Siekiant įgyvendinti uždavinį, bus siekiama mažinti administracinę naštą numatant 2020-2022 m. administracinės naštos mažinimo kryptis (priemones). Vykdant priemones, bus siekiama kuo mažesnėmis laiko sąnaudomis ir finansinėmis išlaidomis vykdyti teisės aktuose numatytus informacinius įsipareigojimus, maksimaliai supaprastinti administracines procedūras, gerinti elektroninių administracinių paslaugų plėtojimą bei užtikrinti administracinės naštos stebėseną, viešumą ir prevenciją. Siekiant užtikrinti nepertraukiamą ir efektyvų informacinių sistemų bei kompiuterinės technikos darbą, kasmet yra analizuojami ir projektuojami kompiuterinės ir programinės įrangos poreikiai bei atnaujinama įrangos bazė. Siekiant įgyvendinti minėtą uždavinį yra planuojama taip pat pasinaudoti ES struktūrinių fondų parama ir pradėti įgyvendinti minėtų fondų lėšomis iš dalies finansuojamą projektą „Paslaugų ir asmenų aptarnavimo kokybės gerinimas“, kurio metu bus patobulinti 12 viešojo administravimo organizavimo ir teikimo procesų, o pilnai įgyvendinus projektą tikėtinas pagerėjęs gyventojų pasitenkinimas Šiaulių m. savivaldybės administracijos teikiamomis viešojo administravimo paslaugomis.  Taip pat bus įgyvendinamas projektas „Gyventojų kortelės integravimas į teikiamų paslaugų valdymą Jelgavos ir Šiaulių savivaldybėse“, kurio tikslas yra užtikrinti savivaldybėse teikiamų paslaugų sistemos efektyvų valdymą, tobulinant sistemą, užtikrinant efektyvų paslaugų teikimą naudojant Jelgavos ir Šiaulių gyventojo korteles. Pagrindinės projekto veiklos apima gyventojų kortelės veikimo koncepcijos teikiamų paslaugų valdyme sukūrimas, nustatytos lengvatų sistemos tobulinimas, panaudojant gyventojo kortelę, informacinių technologijų resursų, reikalingų efektyviai lengvatų apskaitai ir gyventojų kortelės pritaikymui elektroninėje erdvėje, planavimas ir diegimas, savivaldybių internetinių puslapių tobulinimas, orientuotas į efektyvų paslaugų teikimą. 2020 m. yra planuojamas gyventojų kortelės įdiegimas.  **11.01.05 Uždavinys. Gerinti Savivaldybės administracijos materialinę-techninę****bazę**bus įgyvendinamas vykdant projektavimą ir kitas inžinerines paslaugas. | | | | | | | | |
| **Programos tikslas** | | Plėtoti bendradarbiavimą su socialiniais partneriais | **Kodas** | | | 11.02 | | |
| **Tikslo įgyvendinimo aprašymas.**  Įgyvendinant šį tikslą vykdomi du uždaviniai:  **11.02. 01 Uždavinys. Plėtoti bendradarbiavimą su miesto teisėtvarkos institucijomis, organizacijomis.**  Siekiant įgyvendinti uždavinį, bus kompleksiškai planuojamos ir koordinuojamos nusikaltimų prevencijos priemonės, susijusios su gyventojų saugumo stiprinimu ir saugios Savivaldybės aplinkos kūrimu. Šiam uždaviniui įgyvendinti planuojama pasirašyti ne mažiau 15 Šiaulių m. savivaldybės nusikaltimų prevencijos tikslinių programos projektų įgyvendinimo ir finansavimo sutarčių su miesto teisėtvarkos institucijomis, nevyriausybinėmis organizacijomis ir kitais atsakingais vykdytojais pagal Šiaulių miesto savivaldybės 2020–2022 m. nusikaltimų prevencijos programą.  **11.02.02 Uždavinys. Skatinti Savivaldybės bendradarbiavimą su vietos bendruomene***.*  Uždavinys bus įgyvendinamas skatinant Šiaulių miesto nevyriausybinių organizacijų veiklą bei užtikrinant jų plėtrą, vadovaujantis LR Nevyriausybinių organizacijų plėtros įstatymu ir LR Bendruomeninių organizacijų plėtros įstatymu. Bendruomeninės veiklos rėmimas užtikrinamas vadovaujantis Socialinės apsaugos ir darbo ministro patvirtinta 2.3 priemone „Dėl Nevyriausybinių organizacijų ir bendruomeninės veiklos stiprinimo 2017–2019 m. veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ pakeitimo“. Šių priemonių tikslinės grupės – nevyriausybinės ir bendruomeninės organizacijos, veikiančios Šiaulių mieste. Priemonės tikslas – skatinti gyvenamųjų vietovių bendruomenių (toliau – bendruomenė) savarankiškumą tenkinant socialinius jų narių (gyventojų) poreikius, stiprinti narių (gyventojų) sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių narių (gyventojų) socialinių poreikių tenkinimo. Nevyriausybinių organizacijų rėmimas užtikrinamas vadovaujantis Savivaldybės administracijos direktoriaus patvirtintais Nevyriausybinių organizacijų projektų finansavimo konkurso nuostatais. Konkurso tikslas – finansuoti NVO projektus, kuriuos įgyvendinant būtų skatinamas NVO sutelktumas, didinamas Šiaulių miesto visuomenės aktyvumas, užimtumas, stiprinamas Savivaldybės bendradarbiavimas su NVO ir visuomene, skatinamas visuomenės domėjimasis aplinkosaugos problemomis, sveikatinimo klausimais.  Siekiant užtikrinti kryptingą jaunimo politikos įgyvendinimą, skatinamas jauno žmogaus aktyvus dalyvavimas visuomeninėje veikloje, įgūdžių lavinimas ir įsitraukimas į miesto gyvenimą. Priemonės tikslinė grupė – jauni žmonės (14–29 metų amžiaus), jaunimo organizacijos, su jaunimu dirbančios organizacijos, neformalios jaunimo grupės, atviri jaunimo centrai ir atvirosios jaunimo erdvės, registruotos ir veikiančios Šiaulių mieste. Skatinant aktyvų jaunimo dalyvavimą įvairiose veiklose (visuomeninėje, socialinėje, savanorystės, pilietinėje ir kt.) bus siekiama užtikrinti jaunų žmonių (neformalių jaunimo grupių), jaunimo organizacijų (toliau – JO) ir su jaunimu dirbančių organizacijų (toliau – SJDO) nuolatinę ir ilgalaikę projektinę veiklą. Projektai gali būti finansuojami savivaldybės biudžeto lėšomis, nacionaliniu (dažniausiai tokius projektus finansuoja Lietuvos Respublikos socialinės apsaugos ir darbo ministerija) ir tarptautiniu (dažniausia tai ERASMUS+) lygiu. Šiaulių miesto savivaldybė finansuos jaunimo iniciatyvų projektus, kuriais siekiama gerinti JO ir SJDO veiklos kokybę ir efektyvumą, spręsti įvairias jaunimo problemas, didinti jaunų žmonių aktyvumą ir užimtumą. Konkurso būdu jaunimo iniciatyvų projektai bus atrenkami ir iš dalies finansuojami vadovaujantis Jaunimo iniciatyvų projektų finansavimo konkurso nuostatais, kurie rengiami vadovaujantis Jaunimo reikalų departamento prie Socialinės apsaugos ir darbo ministerijos parengtomis rekomendacijomis ir tvirtinami Administracijos direktoriaus įsakymu. Jaunimo iniciatyvų projektų prioritetus kasmet teikia Šiaulių miesto savivaldybės jaunimo reikalų taryba, atsižvelgdama į nacionalinės jaunimo politikos aktualijas, juos įsakymu tvirtina Savivaldybės administracijos direktorius.   Siekiant užtikrinti atvirojo darbo su jaunimu formų plėtrą ir kokybę būtina kurti ar palaikyti atvirus jaunimo centrus ir atviras jaunimo erdves bei užtikrinti darbo su jaunimu gatvėje plėtrą. Jaunų žmonių įsitraukimas į savanorišką veiklą sudaro sąlygas skatinti pilietiškumą, didinti visuomeninį aktyvumą, įgyti darbinių įgūdžių. Jaunimo savanoriška veikla bus užtikrinama įgyvendinant savanoriškos veiklos Savivaldybėje modelį bei palaikant tarptautinę savanorišką tarnybą. | | | | | | | | |
| **Programos tikslas** | Užtikrinti tinkamą Savivaldybės lėšų planavimą ir panaudojimą. | | | | **Kodas** | | | 11.03 |
| **Tikslo įgyvendinimo aprašymas.**  Programos tikslas įgyvendinamas realizuojant du uždavinius.  **11.03.01 Uždavinys. Užtikrinti prisiimtų įsipareigojimų vykdymą.**  Savivaldybės ilgalaikiame plėtros plane numatytą darnų miesto vystymąsį dėl ribotų finansinių resursų yra sudėtinga įgyvendinti tik Savivaldybės lėšomis, todėl viena iš galimybių – paskolos. Įgyvendinant uždavinį, siekiama Savivaldybės skolinimosi poreikį patenkinti laiku, kuo mažesniais kaštais ir priimtina rizika, neviršijant nustatytų skolinimosi limitų, bei užtikrinti savalaikį priimtų įsipareigojimų vykdymą. Vykdant šį uždavinį, mokamos paskolos ir palūkanos pagal grafiką.  2020 m. bus tęsiamas nustatyto koncesijos mokesčio mokėjimas Aukštabalio multifunkcinio komplekso operatoriui pagal Koncesijos sutartį.  Taip pat įgyvendinant uždavinį, sutartinių įsipareigojimų pagrindu administruojama vietinė rinkliava už leidimą prekiauti nuo (iš) laikinųjų prekybos įrenginių Šiaulių miesto viešosiose prekybos vietose, taip pat prie Ginkūnų ir K. Donelaičio civilinių kapinių.  Taip pat yra įgyvendinama viena iš priemonių – Keleivių vežimo vietiniais maršrutais organizavimo išlaidos. Šios išlaidos (nuostolių kompensavimas) susidaro vykdant keleivinio kelių transporto viešųjų paslaugų įsipareigojimus. Nuostolių kompensavimas vykdomas pagal Šiaulių miesto savivaldybės ir Vežėjo sudarytą paslaugų teikimo ir nuostolių kompensavimo sutartį.  **11.03.02 Uždavinys. Organizuoti civilinę saugą, vykdyti mobilizacinius nurodymus naudojant direktoriaus rezervo fondo lėšas.** | | | | | | | | |
| **Galimi programos vykdymo ir finansavimo šaltiniai:**  1.Savivaldybės biudžeto lėšos (SB);  2. Praėjusių metų nepanaudota pajamų dalis, kuri viršija praėjusių metų panaudotus asignavimus (LIK);  3. Valstybės biudžeto lėšos (VB);  4. Įstaigos pajamų lėšos (PL);  5. Lėšos valstybinėms funkcijoms atlikti VB (VF);  6. Europos Sąjungos lėšos KT (ES);  7. Europos Sąjungos lėšos (ES);  8. Valstybės biudžeto lėšos KT (VB) | | | | | | | | |
| **2015 – 2024 m. Šiaulių miesto strateginio plėtros plano dalys, susijusios su vykdoma programa:**  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  2.3.1. Sutelkti aukštos kultūrinės ir profesinės kompetencijos darbuotojų komandą;  2.3.2. Išvystyti visiems prieinamas, kokybiškas viešąsias paslaugas, pasitelkiant informacines technologijas;  3.3.3. Sukurti vaizdo stebėjimo ir informacijos valdymo sistemą. | | | | | | | | |
| **Susiję įstatymai ir kiti norminiai teisės aktai:**  1. LR vietos savivaldos įstatymas;  2. LR valstybės tarnybos įstatymas;  3. LR viešųjų įstaigų įstatymas;  4. LR Civilinis ir LR Administracinių teisių pažeidimo kodeksai;  5. LR biudžetinių įstaigų įstatymas;  6. LR įmonių rejestro įstatymas;  7. LR akcinių bendrovių įstatymas;  8. LR karo prievolės įstatymas;  9. LR valstybinės kalbos įstatymas;  10. LR archyvų įstatymas;  11. LR civilinis kodeksas;  12. LR pilietybės įstatymas;  13. LR valstybės ir savivaldybių turto valdymo, naudojimo ir disponavimo juo įstatymo pakeitimo įstatymas;  14. LR valstybės ir savivaldybių įmonių įstatymas;  15. LR valstybės ir savivaldybių turto privatizavimo įstatymas;  16. LR socialinių paslaugų įstatymas;  17. LR žalos atlyginimo dėl nelaimingų atsitikimų darbe ar susirgimų profesine liga laikinasis įstatymas;  18. LR biudžeto sandaros įstatymas;  19. LR Vyriausybės 2004 m. kovo 26 d. nutarimas Nr. 345 „Dėl Savivaldybių skolinimosi taisyklių patvirtinimo“;  22. LR Vyriausybės 2001 m. gegužės 14 d. nutarimas Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“;  23. LR kelių transporto kodeksas;  24. LR susisiekimo ministro įsakymas Nr. 3-457 „Dėl nuostolių, patirtų vykdant keleivinio kelių transporto viešųjų paslaugų įsipareigojimus“. | | | | | | | | |
|  | | | | | | | | |