Šiaulių miesto savivaldybės

2020‒2022 metų strateginio

veiklos plano

1 priedas

# ŠIAULIŲ MIESTO SAVIVALDYBĖS 2020-2022 METŲ VEIKLOS PLANO 2020 METŲ MIESTO URBANISTINĖS PLĖTROS PROGRAMOS (NR. 01) APRAŠYMAS

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Biudžetiniai metai** | | | 2020 m. | | | | | | | | | |
| **Asignavimų valdytojas (-ai)** | | | Šiaulių miesto savivaldybės administracijos direktorius | | **Kodas** | | | | | 188771865 | | |
| **Programos pavadinimas** | | | Miesto urbanistinės plėtros programa | | **Kodas** | | | | | 01 | | |
| **Vykdytojas (-ai)** | | | Architektūros, urbanistikos ir paveldosaugos skyrius | | **Kodas** | | | | | 05 | | |
| **Programos parengimo (tęsimo) argumentai** | | | Užtikrinti kompleksišką žemės sklypų formavimą ir subalansuotą miesto plėtrą, miesto teigiamo architektūrinio ir vizualinio įvaizdžio kokybę, gerinti Šiaulių miesto kultūros paveldo objektų būklę, tobulinti ir plėtoti nekilnojamojo kultūros paveldo pažinimo sklaidą ir atgaivinimą, kultūros paveldo apskaitą bei užtikrinti miesto geoinformacinės sistemos plėtrą, susisiekimo komunikacijų ir infrastruktūros objektų, pastatų projektų projektavimo darbų parengimo organizavimą.  Realizuojamos savivaldybei suteiktos teisės ir pareigos įgyvendinti darnios urbanistinės plėtros politiką, kaip numatyta bendrajame plane.  Realizuojamos Lietuvos Respublikos vietos savivaldos įstatymu (Žin., 2008, Nr.113-4290) nustatytos savarankiškos savivaldybių funkcijos: teritorijų planavimas, savivaldybės teritorijos bendrojo plano stebėsena ir keitimas, detaliųjų planų sprendinių rengimas ir įgyvendinimas; specialiųjų architektūros reikalavimų nustatymas ir statybą leidžiančių dokumentų išdavimas įstatymų nustatyta tvarka; architektūrinių konkursų organizavimas. Valstybinės (valstybės perduotos savivaldybėms) funkcijos: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise. | | | | | | | | | |
| **Ilgalaikis prioritetas (pagal ŠSPP)** | | | Atviras – aktyvi, kūrybinga ir atsakinga bendruomenė | | **Kodas** | | | | | 1 | | |
| Veržlus – konkurencinga verslo aplinka | | **Kodas** | | | | | 2 | | |
| Saugus – draugiška gamtai kokybiška gyvenamoji aplinka | | **Kodas** | | | | | 3 | | |
| **Šia programa įgyvendinamas savivaldybės strateginis tikslas** | | | Efektyviai panaudojant žmogiškuosius ir finansinius resursus formuoti palankią aplinką investicijų pritraukimui | | **Kodas** | | | | | 01 | | |
| **Programos tikslas** | | | Užtikrinti kompleksišką miesto planavimą ir žemės sklypų formavimą. | | **Kodas** | | | | | 01.01 | | |
| **Tikslo įgyvendinimo aprašymas.**  Siekiant sudaryti sąlygas projektams vykdyti (pvz. naujų gyvenamųjų rajonų, visuomeninių ar socialinių ir kitų objektų, gatvių statybai, ir t.t.), turi būti įgyvendinami Šiaulių miesto teritorijos plėtrą ir darnų vystymą, viešąjį visuomeninį ir privatų interesą atitinkantys projektai. Įgyvendinant iškeltą tikslą, bus vykdomas vienas uždavinys:  **01. 01.01. Uždavinys. Rengti teritorijų planavimo dokumentus, padedančius užtikrinti darniąją miesto plėtrą.**  Siekiant užtikrinti geresnes sąlygas projektų įgyvendinimui Bendrasis planas koreguojamas atskiromis dalimis. 2020 m. planuojama pradėti rengti Bendrojo plano stebėsenos ataskaitą ir pasiruošti Bendrojo plano keitimui. Pagal Bendrojo plano nustatytas gaires bus rengiami kvartaliniai teritorijos tarp Gegužių, Architektų, Gardino ir Aido gatvių Šiauliuose detalusis planas, bei teritorijos tarp K. Korsako, Gytarių ir Gegužių gatvių Šiauliuose detalusis planas. Siekiant plėtoti ir gerinti teikiamų Socialinių paslaugų sąlygas, planuojant įrengti nakvynės namus, 2020 m. bus rengiami Žemės sklypo Vaidoto g. 33, Šiauliuose, detaliojo plano koregavimas, bei Žemės sklypo V. Bielskio g. 18, Šiauliuose, detaliojo plano koregavimas. Įgyvendinant Žemės įstatymą, bei žemės grąžinimą natūra buvusiems savininkams, taip pat siekiant sudaryti sąlygas miesto plėtrai, verslo plėtotei, naujų gyvenamųjų namų statybai, investicijoms pritraukti ir t. t., yra rengiami žemėtvarkos planavimo dokumentai, atliekami žemės sklypų kadastriniai matavimai, tęsiami gatvių sklypų kadastriniai matavimai, bei įregistravimas Nekilnojamojo turto registre. | | | | | | | | | | | | |
| **Programos tikslas** | | | Tobulinti miesto teigiamo architektūrinio ir vizualinio įvaizdžio kokybę. | **Kodas** | | | | 01.02 | | | | |
| **Tikslo įgyvendinimo aprašymas.**  Įgyvendinant šį tikslą siekiama pagerinti miesto teigiamo architektūrinio ir vizualinio įvaizdžio  kokybę.  **01.02.01Uždavinys. Pagerinti miesto teigiamo architektūrinio ir vizualinio įvaizdžio kokybę.**  Siekiant pagerinti miesto teigiamo architektūrinio ir vizualinio įvaizdžio kokybę yra praktiškai įgyvendinamas išorinės vaizdinės reklamos Šiaulių mieste specialusis planas, patvirtintas 2015-04-30 Savivaldybės tarybos sprendimu Nr. T-75, atsikratoma „vizualinės taršos“, šalinami nenaudojami ar prastos išvaizdos išorinės vaizdinės reklamos įrenginiai, sudaromos vienodos sąlygos reklaminės rinkos dalyviams pretenduoti į reklaminės veiklos vietas konkursų keliu, jei į vieną vietą pretenduotų daugiau nei vienas reklaminės veiklos subjektas.  2020 m. bus tęsiamas paminklo „Tautos laisvė“ idėjos konkurso organizavimas, planuojama pradėti rengti techninį projektą. Rengiamas techninis projektas Pasaulio teisuolių įamžinimas Pasaulio teisuolių skvere Ežero g. 18. Planuojama pabaigti žudynių vietos (Pročiūnų g. ir Aviacijos g.) žydų geto įamžinimo (dveji buvę geto vartai) techninį projektą ir jį įgyvendinti.  Pagal poreikį gali būti vykdomos kitos pozityvaus miesto įvaizdžio formavimo akcijos ir įvairūs meniniai projektai, naujos meninės kokybės, individualios raiškos ir savito miesto stiliaus gatvės dizaino bei dekoro objektų projektinės studijos.  Pagal poreikį bus organizuojami architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo architektūriniai konkursai (vienas iš tokių projektų numatomas Dainų parko teritorijos kompleksinio sutvarkymo idėjos projektas). | | | | | | | | | | | | |
| **Programos tikslas** | | Išsaugoti nekilnojamąjį kultūros paveldą. | | | **Kodas** | | | | 01.03 | | | |
| **Tikslo aprašymas.**  Siekiant išsaugoti Šiaulių miesto nekilnojamąjį kultūros paveldą, iškeltas vienas uždavinys **01.03.01 „Organizuoti kultūros paveldo apsaugą“.**  Kad pagerinti Šiaulių mieste esančių kultūros paveldo objektų būklę, planuojama vykdyti pastarųjų tvarkybą ir priežiūrą bei padėti kultūros paveldo objektų valdytojams išsaugoti Šiaulių miesto savivaldybės teritorijoje esantį kultūros paveldą. Įgyvendinant uždavinį, planuojama kasmet atlikti išsaugoti būtinus darbus: taikomuosius mokslinius ardomuosius tyrimus, remontą, avarijos  grėsmės pašalinimą, konservavimą, restauravimą bei šių darbų planavimą ir projektavimą. Siekiant darniai vystyti nekilnojamojo kultūros paveldo pažinimo sklaidą ir atgaivinimą, planuojama organizuoti įvairius renginius skirtus visuomenei, siekiant ją supažindinti su Šiaulių mieste esančiu kultūros paveldu, parodyti tai, kas paprastai yra visuomenei neprieinama arba aktualizuoti vienokią ar kitokią kultūros paveldo sritį, tokių kaip Europos paveldo dienų renginių organizavimas. Plėtojant ir tobulinant miesto kultūros paveldo apskaitą planuojama organizuoti dalies Šiaulių miesto savivaldybės teritorijoje esančių objektų vertingųjų savybių identifikavimą, bei dokumentacijos (duomenų Kultūros vertybių registrui) parengimą. | | | | | | | | | | | | |
| **Programos tikslas** | | | Tobulinti ir plėsti miesto geoinformacinę sistemą (GIS). | | | | **Kodas** | | | | | 01.04 |
| **Tikslo aprašymas.**  GIS duomenų bazės dėka miesto urbanistinį planavimą galima atlikti greičiau ir efektyviau, palyginti su iki šiol naudotais tradiciniais analizės metodais, todėl gaunamas ekonominis efektas ir nauda. Tačiau GIS duomenų bazei reikalinga nuolatinė priežiūra, programinės įrangos palaikymas ir atnaujinimas, pasikeitimas informacija su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties 2020 m. numatoma vykdyti du uždavinius:  **01.04. 01. Uždavinys. Kokybiškai administruoti Šiaulių m. GIS duomenų bazę.**  Šiaulių miesto savivaldybės administracijos Architektūros ir urbanistikos skyriaus pagrindinė funkcija – užtikrinti kompleksišką miesto planavimą, žemės sklypų ir miesto estetinio įvaizdžio formavimą bei išsaugoti miesto kultūros paveldą. Vykdydamas šią funkciją, skyrius tęsia pradėtus darbus dėl GIS duomenų bazės įdiegimo, kurios pagalba specialistai kontroliuos ir sistemins Savivaldybės administruojamoje teritorijoje vykdomus geodezinius darbus.  Siekiant užtikrinti kokybiškesnį darbą, būtina į GIS duomenų bazę įtraukti duomenis iš išorinių duomenų bazių (bendradarbiauti su miesto inžinerinius tinklus aptarnaujančiomis įmonėmis, kuriančiomis ir valdančiomis savo srities inžinerines GIS duomenų bazes ir rastrinius žemėlapius). 2020 m. planuojama tęsti kuriamą statybų leidimų registro informacijos valdymo sistemą, veikiančią GIS pagrindu, kultūros paveldo objektų GIS duomenų bazę, pastoviai publikuoti pilnos apimties patvirtintus teritorijų planavimo dokumentus su jų tekstine ir grafine dalimi tarnybiniam naudojimui tarp Savivaldybės skyrių ir specialistų bei viešai prieinamuose portaluose (Savivaldybės interneto svetainėje, Aplinkos ministerijos administruojamoje Teritorijų planavimo dokumentų registro informacinėje sistemoje - TPDRIS ir Žemės ūkio ministerijos administruojamoje žemėtvarkos projektų dokumentų rengimo informacinėje sistemoje ŽPDRIS). Kad visi darbai vyktų sklandžiai būtina atnaujinti GIS GeoMap Topografinių duomenų administravimo programinę įrangą, atnaujinti Esri programinės įrangos ArcGIS for Desktop licencijas, bei atnaujinti programinę įrangą GIS „Akis“.  **01.04.02. Uždavinys. Atnaujinti vietinius geodezinius tinklus*.***  Vadovaujantis Lietuvos Respublikos geodezijos ir kartografijos įstatymu, savivaldybių administracijos įgaliotos patikėjimo teise valdyti ir naudoti valstybei nuosavybės teise priklausantį turtą, kurį sudaro savivaldybės teritorijos 1:500-1:5000 mastelio topografiniai planai, georeferencinių duomenų bazės bei geodeziniai tinklai ir šiuo turtu disponuoti. Vykdant šį įstatymą 2020 m. ir toliau planuojama atnaujinti vietinius geodezinius tinklus bei atnaujinti programinę įrangą, skirtą topografinės medžiagos patikrai, nes šiuo metu ji yra lėta ir nepakankama Savivaldybės funkcijoms atlikti. | | | | | | | | | | | | |
| **Programos tikslas** | Įgyvendinti techninės dokumentacijos parengimo darbus | | | | | **Kodas** | | | | | 01.05 | |
| **Tikslo aprašymas.**  Įgyvendinant viešųjų erdvių, susisiekimo komunikacijų, infrastruktūros objektų ir pastatų plėtrą, jų būklės pagerinimą 2020 m. bus rengiami techniniai projektai.  **01.05.01. Rengti Savivaldybės numatomų statyti ar rekonstruoti objektų ir susiekimo infrastruktūros objektų techninius projektus.**  Siekiant pagerinti esamų susisiekimo objektų būklę bei sukurti naujus infrastruktūros objektus, tenkinančius gyventojų poreikius, Architektūros, urbanistikos ir paveldosaugos skyrius tęsia Dainų tako atnaujinimo techninio projekto rengimą, bei planuoja parengti Dainų parko pėsčiųjų ir dviračių takų išplėtimo techninį projektą.  Statybos ir renovacijos skyrius tęsia Šiaulių miesto kultūros centro "Laiptų galerija" senojo pastato (P. Bugailiškio namas, Žemaitės g. 83) remonto techninio projekto rengimą, bei planuoja parengti Buriavimo elingo ir sporto bazės statybos prie Rėkyvos ežero, Poilsio g. 10A, Šiauliuose, techninį projektą. Taip pat bus rengiamas naujo pastato prie Šiaulių miesto savivaldybės globos namų (Energetikų g. 13) statybos techninis projektas, Miesto gimnazijų ir mokyklų sporto aikštynų įrengimo techn. Projektai, Nakvynės namų ir apgyvendinimo (Tiesos g. 3) pastato kapitalinio remonto techninis projektas, Nakvynės namų ir apgyvendinimo (Kauno g. 6) pastato rekonstravimo techninis projektas, Dokumentų saugyklos įrengimo patalpose Nr. 10 ir Nr. 11, esančiose Tilžės g. 198, Šiauliuose, techninis projektas, Negyvenamojo administracinės paskirties pastato (Vasario 16-osios g. 62, Šiauliai) dalies pastato kapitalinio remonto techninis projektas. (pastato šiltinimas, pritaikymas neįgaliesiems, stogo keitimas); Santuokos rūmų techn. proj.; L. d. Eglutė; L. d. Drugelis techn. proj.  Miesto ūkio ir aplinkos skyrius rengs Aukštabalio, Šalkauskio, Tiesos, Purienų, Rasos, Salantų, Sondeckio gatvių techninius projektus. Radviliškio g. atkarpos, Vytauto g. nuo Darbininkų g. iki Žibuoklių g. šaligatvių įrengimo techninius projektus, bei kitų naujų šaligatvių takų įrengimo individualių namų kvartaluose techninius projektus, pėsčiųjų takų prie mokyklų atnaujinimo techninius projektus, dviračių takų atnaujinimo techninius projektus, judumo plane numatytų takų atnaujinimo techninius projektus, žvyrkelių asfaltavimo techninius projektus, tai Pailių g., Treniotos g., Žemynos g., Miško g., Beržų g., Žiemgalių g.  Pagal poreikį bus atliekami techninių projektų auditai, ekspertizės, vykdymo priežiūra ir išduodami statybos leidimai. | | | | | | | | | | | | |
| **Galimi programos vykdymo ir finansavimo šaltiniai:**   1. 1. Savivaldybės biudžeto lėšos (SB); 2. 2. Praėjusių metų nepanaudota pajamų dalis, kuri viršija praėjusių metų panaudotus asignavimus (LIK) | | | | | | | | | | | | |
| **2015 – 2024 m. Šiaulių miesto strateginio plėtros plano dalys, susijusios su vykdoma programa:**  2.1.3. Gerinti viešųjų paslaugų verslui procesus;  2.2.1. Miesto įvaizdžio ir tapatybės stiprinimas plėtojant pažintinį – kultūrinį turizmą;  3.1.1. Skatinti patogaus ir energetiškai efektyvaus būsto plėtrą;  3.1.7. Kryptingai ir racionaliai planuoti teritorijas, remiantis kaštų ir naudos analizę;  3.1.8. Sutvarkyti viešąsias erdves, sudarant sąlygas klasikinės kultūros, sporto, rekreacijos plėtojimui;  3.2.1. Sukurti vieningą ir saugų susisiekimo tinklą;  3.2.2. Mažinti transporto neigiamą poveikį aplinkai, kuriant tinkamą infrastruktūrą; | | | | | | | | | | | | |
| **Susiję įstatymai ir kiti norminiai teisės aktai:**   1. LR teritorijų planavimo įstatymas; 2. LR geodezijos ir kartografijos įstatymas; 3. LR žemės įstatymas; 4. LR žemės reformos įstatymas; 5. LR statybos įstatymas; 6. LR miškų įstatymas;   7. 7. LR nekilnojamojo kultūros paveldo apsaugos įstatymas. | | | | | | | | | | | | |